ΑΠΟΦΑΣΕΙΣ
Αριθμ. 99122
Τροποποίηση, συμπλήρωση της υπ’ αρ. 65088/
7.9.2023 απόφασης της Συγκλήτου του Πανεπιστημίου Πατρών «Εσωτερικός Κανονισμός Πα-
νεπιστημίου Πατρών» (Β’ 5468) και διόρθωσης
σφαλμάτων.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ
Έχοντας υπόψη:
1. Τις διατάξεις του άρθρου 5 παρ. 2 του ν. 3469/2006
(Α’ 131).
2. Τις διατάξεις του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/1024)
Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α’ 184).
3. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141).
4. Τις διατάξεις των άρθρων 223 και 472 του
ν. 4957/2022 «Νέοι Ορίζοντες στα Ανώτατα Εκπαιδευτικά
Ιδρύματα: Ενίσχυση της ποιότητας, της λειτουργικότητας
και της σύνδεσης των Α.Ε.Ι. με την κοινωνία και λοιπές
διατάξεις» (Α’ 141).
5. Τις διατάξεις των άρθρων 16 και 448 του ν. 4957/2022
«Νέοι Ορίζοντες στα Ανώτατα Εκπαιδευτικά Ιδρύματα:
Ενίσχυση της ποιότητας, της λειτουργικότητας και της
σύνδεσης των Α.Ε.Ι. με την κοινωνία και λοιπές διατάξεις» (Α’ 141).
6. Την υπ’ αρ. 6529/33333/4.10.2019 απόφαση της Συγκλήτου του Πανεπιστημίου Πατρών (Β’ 3899).
7. Την υπ’ αρ. 46789/23.7.2023 απόφαση της Συγκλήτου του Πανεπιστημίου Πατρών περί Έγκριση Κανονι-
σμού Προγραμμάτων Μεταπτυχιακών και Διδακτορικών
Σπουδών του Πανεπιστημίου Πατρών (Β’ 4272).
8. Την υπό στοιχεία 108176/Ζ1/21.8.2020 (Υ.Ο.Δ.Δ. 677)
διαπιστωτική πράξη της Υπουργού Παιδείας και Θρησκευμάτων περί εκλογής Πρύτανη και τεσσάρων Αντι-
πρυτάνεων στο Πανεπιστήμιο Πατρών.
9. Την υπό στοιχεία 84696/Z1/08.07.2022 (Υ.Ο.Δ.Δ. 646)
διαπιστωτική πράξη παραίτησης του Καθηγητή Δημητρίου Σκούρα από τη θέση του Αντιπρύτανη Οικονομικών
και Προγραμματισμού του Πανεπιστημίου Πατρών.
10. Την υπ’ αρ. 63379/29.08.2022 (Υ.Ο.Δ.Δ. 791) πράξη
του Πρύτανη του Πανεπιστημίου Πατρών, ορισμού του
Αναπληρωτή Καθηγητή Βασιλείου Βασιλειάδη στη θέση
του Αντιπρύτανη Οικονομικών, Μελετών, Έργων και Τεχνολογιών Πληροφορικής του Πανεπιστημίου Πατρών.
11. Την υπ’ αρ. 66493/12-9-2023 (Υ.Ο.Δ.Δ. 950) απόφαση περί αποδοχής παραίτησης του Καθηγητή Παναγιώτη
Δημόπουλου από τη θέση του Αντιπρύτανη Έρευνας και
Ανάπτυξης του Πανεπιστημίου Πατρών.
12. Την υπ’ αρ. 66497/12-9-2023 (Υ.Ο.Δ.Δ. 967) απόφαση περί αποδοχής παραίτησης του Καθηγητή Μάρκου
Μαραγκού από τη θέση του Αντιπρύτανη Φοιτητικής
Μέριμνας του Πανεπιστημίου Πατρών.
13. Την υπ’ αρ. 71332/28.09.2023 (Υ.Ο.Δ.Δ. 1055) απόφαση περί ορισμού του Αναπληρωτή Καθηγητή Παύλου
Αβραμίδη στη θέση του Αντιπρύτανη Έρευνας και Ανάπτυξης και της Αναπληρώτριας Καθηγήτριας Ελένης Αλ-
μπάνη στη θέση του Αντιπρύτανη Φοιτητικής Μέριμνας.
14. Την υπ’  αρ. 64371/1.9.2022 πράξη Συγκρότησης της Συγκλήτου (ΑΔΑ: Ω3Ν0469Β7Θ-ΒΞΧ), την
υπ’ αρ. 68341/15.9.2022 1η Ανασυγκρότηση της Συγκλήτου (ΑΔΑ: 6ΑΛ8469Β7Θ-ΕΞΖ), την υπ’ αρ. 68504/16.9.2022
2η Ανασυγκρότηση της Συγκλήτου (ΑΔΑ: ΨΘ8Ρ469Β7ΘΘΧ1), την υπ’ αρ. 73846/4.10.2022 Πράξη Τροποποίη-
σης της Συγκλήτου (ΑΔΑ: 6ΧΒΥ469Β7Θ- ΗΜΝ) και την
υπ’ αρ. 2259/13.1.2023 3η Ανασυγκρότηση της Συγκλήτου (ΑΔΑ: 6ΤΟΗ469Β7Θ-ΡΙ1).
15. Την υπ’ αρ. 65088/7.9.2023 απόφαση της Συγκλήτου
του Πανεπιστημίου Πατρών (Συνεδρίες 221/27.7.2023
και 222/31-8-2023) «Εσωτερικός Κανονισμός του Πανεπιστημίου Πατρών» (Β’ 5468).
16. Την ανάγκη τροποποίησης και συμπλήρωσης του
Εσωτερικού Κανονισμού του Πανεπιστημίου Πατρών σε
ότι αφορά στη ρύθμιση ειδικότερων θεμάτων σύμφωνα
με τις εξουσιοδοτικές διατάξεις του ν. 4957/2022 (Α’ 141).
17. Την εισήγηση του Πρύτανη του Πανεπιστημίου Πατρών σύμφωνα με τις διατάξεις της περ. ιγ’ της παρ. 1 του
άρθρου 15 του ν. 4957/2022 (Α’ 141).
18. Την απόφαση που λήφθηκε στην υπ’ αρ. 226/
20.12.2023 συνεδρίαση της Συγκλήτου περί έγκρισης
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
2 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 779
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 779/02.02.2024
των προϋποθέσεων και διαδικασιών για την Οργάνωση
Προγραμμάτων μεταπτυχιακών Σπουδών με μεθόδους
εξ αποστάσεως εκπαίδευσης.
19. Την απόφαση που λήφθηκε στην υπ’ αρ. 226/
20.12.2023 έκτακτη συνεδρίαση της Συγκλήτου περί
έγκρισης Τροποποίησης, συμπλήρωσης του Εσωτερικού
Κανονισμού του Πανεπιστημίου και διόρθωσης σφαλμάτων (Β’ 5468).
20. Το γεγονός ότι από την εφαρμογή των διατάξεων
της παρούσας απόφασης δεν προκαλείται δαπάνη εις
βάρος του κρατικού προϋπολογισμού, αποφασίζουμε:
Α. Την τροποποίηση της υπ’ αρ. 65088/7.9.2023 απόφασης της Συγκλήτου του Πανεπιστημίου Πατρών
«Εσωτερικός Κανονισμός του Πανεπιστημίου Πατρών»
(Β’ 5468/2023), ως ακολούθως:
Άρθρο 1
Το τελευταίο εδάφιο της παρ. 1 του άρθρου 24 «ΑΝΑΓΝΩΡΙΣΗ ΜΑΘΗΜΑΤΩΝ», αντικαθίσταται ως ακολούθως:
«Τα ανωτέρω ισχύουν και για τους φοιτητές που μετεγγράφονται και για αποφοίτους Πανεπιστημίων/ΤΕΙ
που κατατάσσονται, σύμφωνα με τις εκάστοτε ισχύουσες
διατάξεις».
Άρθρο 2
Το τελευταίο εδάφιο της παρ. 1 του άρθρου 86 αντικαθίσταται ως ακολούθως:
«Με επιμέλεια της Γραμματείας του Τμήματος ενημερώνεται αμελλητί το ηλεκτρονικό σύστημα ολοκληρω-
μένης διαχείρισης εκλογής και εξέλιξης μελών Δ.Ε.Π.
(ΑΠΕΛΛΑ) ως προς την υπηρεσιακή κατάσταση των μελών Δ.Ε.Π. του Τμήματος, ιδίως ως προς τα ακόλουθα: α)
την αλλαγή βαθμίδας του μέλους Δ.Ε.Π., β) τη χορήγηση
άδειας παράλληλης απασχόλησης σε ίδρυμα της αλλοδαπής, γ) τη χορήγηση άδειας άνευ αποδοχών, δ) την
ένταξη σε καθεστώς αναστολής καθηκόντων, ε) τη λύση
της σχέσης του μέλους Δ.Ε.Π. με το Τμήμα και κάθε άλλη
μεταβολή που δύναται να επηρεάσει τη συγκρότηση και
λειτουργία των εκλεκτορικών σωμάτων».
Άρθρο 3
Στο άρθρο 91 «ΑΔΕΙΕΣ ΜΕΛΩΝ Δ.Ε.Π.» μετά την παρ. 17
προστίθενται παράγραφοι 18 και 19, ως ακολούθως:
«18. Στα μέλη ΔΕΠ του Πανεπιστημίου δύναται με
Πράξη του Προέδρου του Τμήματος, που κοινοποιείται
αμελλητί στη Διεύθυνση Διοικητικών Υπηρεσιών του
Πανεπιστημίου, κατόπιν απόφασης της Συνέλευσης, να
χορηγείται άδεια διάρκειας έως μία (1) εβδομάδα ανά
ακαδημαϊκό εξάμηνο, για τη συμμετοχή τους ως μέλη
των Διαχειριστικών Επιτροπών και εθνικοί εκπρόσωποι,
όπως αυτοί ορίζονται από του αρμόδιους δημόσιους
φορείς, σε Ευρωπαϊκές Θεματικές Δράσεις που προάγουν την έρευνα και τις διεθνείς συνεργασίες μεταξύ
ερευνητών και επιστημόνων.
Η άδεια χορηγείται κατόπιν αιτιολογημένης αίτησης
του ενδιαφερόμενου μέλους ΔΕΠ προς τη Συνέλευση
του Τμήματος, συνοδευόμενη από τα απαραίτητα έγγραφα από τα οποία προκύπτει ο ορισμός του ως μέλος
της Διαχειριστικής Επιτροπής ή ως εθνικός εκπρόσωπος
στις ανωτέρω αναφερόμενες δράσεις. Στην αίτηση και
την απόφαση της Συνέλευσης του Τμήματος πρέπει να
αναφέρονται το διάστημα και ο λόγος απουσίας καθώς
και ο αντικαταστάτης στις διδακτικές του υποχρεώσεις ή
ο τρόπος αναπλήρωσης των υποχρεώσεων του μέλους
ΔΕΠ κατά τη διάρκεια της απουσίας του. Για την χορήγηση των ανωτέρω αδειών απαραίτητη προϋπόθεση είναι
η κάλυψη των εκπαιδευτικών αναγκών του Τμήματος και
η μη παρεμπόδιση της ομαλής λειτουργίας του.
19. Τα μέλη ΔΕΠ υποχρεούνται κατά την απουσία τους
με οποιανδήποτε από τις ανωτέρω νόμιμες άδειες, ανεξάρτητα αν για τη χορήγηση της άδειας απουσίας απαι-
τείται έγκριση οργάνου ή όχι, να ενημερώνουν εγκαίρως
και εγγράφως τον Πρόεδρο του Τμήματος και να μεριμνούν για την αναπλήρωση του διδακτικού έργου από
άλλον διδάσκοντα καθώς και τον τρόπο κάλυψης των
υποχρεώσεων τους που απορρέουν από τη θέση του
μέλους ΔΕΠ που κατέχουν. Στην περίπτωση απουσίας
του Προέδρου, ενημερώνεται εγγράφως κατά τα ανωτέρω, ο Αντιπρόεδρος του Τμήματος και ο Κοσμήτορας
της οικείας Σχολής».
Άρθρο 4
1. Η παρ. 13 «ΕΠΙΤΡΟΠΗ ΜΕΤΑΦΟΡΑΣ ΤΕΧΝΟΛΟΓΙΑΣ,
ΚΑΙΝΟΤΟΜΙΑΣ ΚΑΙ ΝΕΟΦΥΟΥΣ ΕΠΙΧΕΙΡΗΜΑΤΙΚΟΤΗΤΑΣ»
του άρθρου 138 «ΕΠΙΤΡΟΠΕΣ», αντικαθίσταται ως ακολούθως:
«Με απόφαση του Συμβουλίου Διοίκησης συγκροτείται η Επιτροπή Μεταφοράς Τεχνολογίας, Καινοτομίας
και Νεοφυούς Επιχειρηματικότητας. Η Επιτροπή αποτελεί συμβουλευτικό όργανο του Ιδρύματος και έχει ως
αποστολή τη διαρκή παρακολούθηση των θεμάτων που
σχετίζονται με τη μεταφορά τεχνολογίας, την καινοτομία και τη διασύνδεση του Ιδρύματος και των μελών της
πανεπιστημιακής κοινότητας με την κοινωνία και την
οικονομία και τη διαμόρφωση προτάσεων για τη χάραξη
πολιτικών σε θέματα του αντικειμένου της. Η θητεία της
Επιτροπής είναι διετής.
Η Επιτροπή αποτελείται από επτά (7) μέλη. Τα μέλη της
Επιτροπής προέρχονται από μέλη Διδακτικού Ερευνητικού Προσωπικού (Δ.Ε.Π.), Ειδικού Εκπαιδευτικού Προ-
σωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.), Επισκέπτες Καθηγητές ή Ερευνητές του
άρθρου 171 του ν. 4957/2022 (Α’ 141) και Ερευνητές επί
συμβάσει του άρθρου 172 του ως άνω νόμου, του ΑΕΙ,
με εξειδίκευση ή εμπειρία σε θέματα μεταφοράς τεχνολογίας, καινοτομίας και νεοφυούς επιχειρηματικότητας.
Στις συνεδριάσεις της Επιτροπής μετέχει ο Προϊστάμενος
της Μονάδας Μεταφοράς Τεχνολογίας και Καινοτομίας,
χωρίς δικαίωμα ψήφου.
Επιπλέον των ανωτέρω κατηγοριών δύναται μετά από
εισήγηση του αρμόδιου Αντιπρύτανη, και ανάλογα με τα
θέματα συζήτησης, να καλούνται και να συμμετέχουν
στην επιτροπή, χωρίς δικαίωμα ψήφου, εξωτερικοί συνεργάτες, οι οποίοι είναι υψηλής επιστημονικής εμπει-
ρίας και κατάρτισης σε θέματα Μεταφοράς Τεχνολογίας,
Καινοτομίας και Νεοφυούς Επιχειρηματικότητας. Ο μέγιστος αριθμός των εξωτερικών συνεργατών δε μπορεί
να υπερβαίνει τους δύο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 779/02.02.2024
Αντικείμενο της Επιτροπής είναι η υποβολή εισηγήσεων προς τον Πρύτανη ή τον αρμόδιο ανά περίπτωση
Αντιπρύτανη, για θέματα μεταφοράς τεχνολογίας, καινοτομίας και διασύνδεσης του Ιδρύματος και των μελών
της πανεπιστημιακής κοινότητας με την κοινωνία και την
οικονομία. Η Επιτροπή έχει τις αρμοδιότητες που ορίζονται στις διατάξεις του άρθρου 222 του ν. 4957/2022 και
όσες άλλες προβλέπονται από τις διατάξεις της κείμενης
νομοθεσίας και σχετίζεται με το αντικείμενο της Επιτροπής, όπως τη συμβουλευτική συμμετοχή στην κατάρτιση
του συνεδριακού προγράμματος της Patras IQ και την
προσέλκυση εκθετών».
2. Το τελευταίο εδάφιο της παρ. 14 «ΕΠΙΤΡΟΠΗ ΙΣΟΤΗΤΑΣ ΤΩΝ ΦΥΛΩΝ ΚΑΙ ΚΑΤΑΠΟΛΕΜΗΣΗΣ ΤΩΝ ΔΙΑΚΡΙΣΕ-
ΩΝ» του άρθρου 138 «ΕΠΙΤΡΟΠΕΣ», αντικαθίσταται ως
ακολούθως:
«Η Επιτροπή ισότητας των φύλων και καταπολέμησης
των διακρίσεων υποστηρίζεται διοικητικά από οργανική μονάδα επιπέδου γραφείου που υπάγεται στον Αντι-
πρύτανη που έχει τη σχετική αρμοδιότητα, όπως αυτός
ορίζεται από το Συμβούλιο Διοίκησης».
Άρθρο 5
Το πρώτο εδάφιο του άρθρου 146 «ΗΛΕΚΤΡΟΝΙΚΟ
ΤΑΧΥΔΡΟΜΕΙΟ» αντικαθίσταται, ως ακολούθως:
«Οι προπτυχιακοί, μεταπτυχιακοί και διδακτορικοί
φοιτητές δικαιούνται λογαριασμό email της μορφής @
ac.upatras.gr και τον παραλαμβάνουν κατά την εγγραφή
τους στο τμήμα τους. Τα υπόλοιπα μέλη του ιδρύματος
δικαιούνται λογαριασμό email της μορφής @upatras.gr».
Άρθρο 6
1. Το τελευταίο εδάφιο της περίπτωσης β’ της παρ. 2
του άρθρου 147 «ΧΡΗΣΗ ΔΙΚΤΥΑΚΩΝ ΥΠΗΡΕΣΙΩΝ» αντικαθίσταται ως ακολούθως:
«Μόνο τα μέλη ΔΕΠ και τα μέλη του Ειδικού Διδακτικού
Προσωπικού (Ε.Ε.Π., Ε.ΔΙ.Π. και Ε.Τ.Ε.Π.) διατηρούν τους
λογαριασμούς πρόσβασης στις υπηρεσίες τηλεματικής
του ΠΠ και μετά τη συνταξιοδότησή τους».
2. Το τελευταίο εδάφιο της περίπτωσης γ’ της παρ. 2
του άρθρου 147 αντικαθίσταται ως ακολούθως:
«Σε κάθε περίπτωση, ο λογαριασμός πρόσβασης παραμένει ενεργός και καταργείται μετά από την πάροδο
έξι (6) μηνών από τη λήξη της σχετικής τους σύμβασης,
κατόπιν αποστολής σχετικών ενημερωτικών μηνυμάτων ηλεκτρονικού ταχυδρομείου προτού την οριστική
κατάργηση του λογαριασμού».
Β. Τη συμπλήρωση της υπ’ αρ. 65088/7.9.2023 απόφασης της Συγκλήτου του Πανεπιστημίου Πατρών
«Εσωτερικός Κανονισμός του Πανεπιστημίου Πατρών»
(Β’ 5468/2023), ως ακολούθως:
Άρθρο 7
Τα Παραρτήματα ΙΙ και ΙΙΙ μετονομάζονται σε Παραρτήματα ΙΙΙ και IV αντίστοιχα και μετά το Παράρτημα Ι
προστίθεται Παράρτημα IΙ ως ακολούθως:
«ΠΑΡΑΤΗΜΑ IΙ
ΟΡΓΑΝΩΣΗ ΠΡΟΓΡΑΜΜΑΤΩΝ ΜΕΤΑΠΤΥΧΙΑΚΩΝ
ΣΠΟΥΔΩΝ ΜΕ ΜΕΘΟΔΟΥΣ ΕΞ ΑΠΟΣΤΑΣΕΩΣ ΕΚΠΑΙΔΕΥΣΗΣ ΣΤΟ ΠΑΝΕΠΙΣΤΗΜΙΟ ΠΑΤΡΩΝ
Κεφάλαιο Α
Ολοκληρωμένο σύστημα τηλεκπαίδευσης
σύγχρονης και ασύγχρονης υποστήριξης
των συμμετεχόντων.
Άρθρο 1
Διαθέσιμες Υποδομές του Πανεπιστημίου
Πατρών για πρόσβαση σε Ολοκληρωμένο
Σύστημα Τηλεκπαίδευσης
Το Πανεπιστήμιο Πατρών διαθέτει και έχει χρησιμοποιήσει σε εξαιρετικό βαθμό υποδομές για σύγχρονη και
ασύγχρονη τηλεκπαίδευση. Η σύγχρονη τηλεκπαίδευση
πραγματοποιήθηκε κατά την διάρκεια της πανδημίας
COVID-19 μέσω της εφαρμογής τηλεδιασκέψεων ZOOM
και η ασύγχρονη εξ αποστάσεως εκπαίδευση μέσω της
πλατφόρμας Open eClass του Ελληνικού Ακαδημαϊκού
Διαδικτύου (GUnet).
Η υπηρεσία ΖΟΟΜ είναι διαθέσιμη στη διεύθυνση
https://upatras-gr.zoom.us ή μέσω της εφαρμογής zoom
στο company domain upatras-gr. Οι χρήστες πιστοποιούνται μέσω της Κεντρικής Υπηρεσίας Ταυτοποίησης και
Εξουσιοδότησης του Πανεπιστημίου Πατρών. Υπάρχουν
δύο επίπεδα πρόσβασης στην πλατφόρμα: διαχειριστής
και μέλος. Οι διαχειριστές μπορούν να διαχειρίζονται τα
στοιχεία των μελών (φοιτητών και διδασκόντων) και να
έχουν εποπτεία των τηλεδιασκέψεων. Τα μέλη (είτε διδάσκοντες είτε εκπαιδευόμενοι) μπορούν να διαχειριστούν
τα στοιχεία του προφίλ τους και να προγραμματίσουν
τηλεδιασκέψεις. Στις τηλεδιασκέψεις υπάρχουν οι ρόλοι
του host (αυτός που φιλοξενεί την τηλεδιάσκεψη), cohost και συμμετέχοντα.
Η εφαρμογή eClass παρέχεται μέσω φυλλομετρητή
στην διεύθυνση https://eclass.upatras.gr/και ως mobile
app. Οι χρήστες πιστοποιούνται μέσω της Κεντρικής
Υπηρεσίας Ταυτοποίησης και Εξουσιοδότησης του Πανεπιστημίου Πατρών είτε με τοπικούς λογαριασμούς που
δημιουργούνται στην πλατφόρμα. Υπάρχουν τέσσερα
επίπεδα πρόσβασης: εκπαιδευτής, εκπαιδευόμενος, διαχειριστής και διαχειριστής τμήματος. Ο εκπαιδευτής
είναι υπεύθυνος για τη δημιουργία και τη διαχείριση των
ηλεκτρονικών μαθημάτων. Ο χρήστης εκπαιδευόμενος
μπορεί να εγγραφεί σε όσα μαθήματα του επιτρέπεται,
να έχει πρόσβαση στο εκπαιδευτικό υλικό που περιέχουν, και να συμμετάσχει σε ομάδες εργασίας, περιο-
χές συζητήσεων και ασκήσεις αυτοαξιολόγησης. Ο διαχειριστής είναι αυτός που έχει τη συνολική εποπτεία
της πλατφόρμας. Μπορεί να δημιουργήσει/διαγράψει
λογαριασμούς χρηστών, να διαχειριστεί όλα τα μαθήματα και τις ρυθμίσεις της πλατφόρμας. Ο διαχειριστής
τμήματος μπορεί να διαχειριστεί χρήστες και μαθήματα
του τμήματος.
Η υπηρεσία ΖΟΟΜ είναι εμπορική, παρέχεται, συντηρείται και αναβαθμίζεται από την εταιρεία που την εμπο-
ρεύεται. H διαχείριση των λογαριασμών μελών, θέματα
φιλοξενίας και σύνδεσης σε τηλεδιασκέψεις, καθώς και η
διοργάνωση τηλεδιασκέψεων με μεγάλο αριθμό συμμετεχόντων και webinars υποστηρίζονται από υπαλλήλους
του Πανεπιστημίου Πατρών. Επιπλέον, παρέχονται εγχειρίδια στη διεύθυνση https://www.upnet.gr/kb/.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 779/02.02.2024
Το Πανεπιστήμιο Πατρών, μέσω της Διεύθυνσης Ψηφιακής Διακυβέρνησης και Τεχνολογιών Πληροφορικής
και Επικοινωνιών, διαχειρίζεται σύγχρονες τεχνολογικές
υποδομές οι οποίες παρακολουθούνται και συντηρούνται από το υφιστάμενο προσωπικό και τους συνεργάτες.
Τεχνική Υποστήριξη παρέχεται στα υπολογιστικά συστήματα σε επίπεδο υποδομής και στα ήδη εγκατεστημένα
πληροφοριακά συστήματα τηλεκπαίδευσης και διαχείρισης εκπαιδευτικού περιεχομένου που λειτουργούν
(ZOOM - eclass). Η υλικοτεχνική υποδομή και ιδίως οι
ψηφιακές υποδομές, συμπεριλαμβανομένων των δικτυακών και υπολογιστικών υποδομών, είναι κατάλληλες και
επαρκείς για την συνήθη χρήση για την οποία έχουν σχεδιαστεί και υλοποιηθεί οι προαναφερθείσες εφαρμογές.
Η εφαρμογή eClass έχει τεχνική υποστήριξη από ομάδα τριών υπαλλήλων στο email eclass@upatras.gr και
στον τηλεφωνικό αριθμό 2610997777. Επιπλέον, παρέχονται εγχειρίδια στη διεύθυνση https://www.upnet.
gr/kb/. Η εφαρμογή συντηρείται και αναβαθμίζεται σε
διαστήματα εκτός εξεταστικών περιόδων, εκτός αν πρόκειται για αναβάθμιση που καλύπτει θέματα ασφάλειας
και γίνεται άμεσα.
Στους χρήστες απαγορεύεται η αναπαραγωγή, αναδημοσίευση, πώληση, μετάδοση, έκδοση, εκτέλεση,
αντιγραφή και εμφάνιση σε εφαρμογές τρίτων περιεχομένου της πλατφόρμας, χωρίς τη ρητή προηγούμενη
έγγραφη συναίνεση του Διδάσκοντα, με εξαίρεση υλικό για το οποίο δηλώνεται ρητά ότι υπόκειται σε άδειες
Creative Commons (CC). Σε περίπτωση άδειας Creative
Commons, η χρήση του υλικού επιτρέπεται να γίνεται
σύμφωνα με τους όρους της άδειας.
Επιπλέον, δεν επιτρέπεται η δημοσίευση υλικού στην
πλατφόρμα που αποτελεί αντικείμενο πνευματικής ιδιοκτησίας τρίτων και το οποίο α) δεν καλύπτεται από
κάποιον περιορισμό ή άλλη εξαίρεση σύμφωνα με το
ελληνικό δίκαιο πνευματικής ιδιοκτησίας και για τη χρήση του οποίου β) δεν έχει δοθεί η σχετική άδεια.
Η πλατφόρμα ασύγχρονης εκπαίδευσης eclass έχει
προδιαγραφές ασφάλειας που συνοψίζονται κατωτέρω:
α) Συμμόρφωση με τον Γενικό Κανονισμό Προστασίας
Προσωπικών Δεδομένων (GDPR).
β) Άμεση αναβάθμιση λογισμικού σε νεότερες εκδόσεις όταν πρόκειται για αναβαθμίσεις ασφάλειας.
γ) Πρόσβαση στο Π.Σ. μέσω ασφαλούς πρωτοκόλλου
HTTPS.
δ) Καταγραφή των ενεργειών των χρηστών και των
επισκεπτών και σε log files και από το ίδιο το πληροφοριακό σύστημα.
ε) Ύπαρξη τριών επιπέδων χρηστών και εξουσιοδότηση πρόσβασης μόνο σε πληροφορίες και υπηρεσίες που
προβλέπονται για το επίπεδο χρήστη.
Η Πολιτική Απορρήτου του eclass διέπει τις διαδικασίες με τις οποίες το Πανεπιστήμιο Πατρών, συλλέγει,
χρησιμοποιεί, διαχειρίζεται ή μοιράζεται πληροφορίες
και προσωπικά δεδομένα από τους Χρήστες που επισκέπτονται την Πλατφόρμα Ασύγχρονης Τηλεκπαίδευσης.
Η Πολιτική Απορρήτου του eclass είναι διαθέσιμη στην
Πλατφόρμα Ασύγχρονης Τηλεκπαίδευσης και περιγράφει ποια στοιχεία συλλέγονται, γιατί συλλέγονται, πώς
προστατεύονται και πώς χρησιμοποιούνται. Τα κύρια
σημεία της είναι τα εξής:
α) Προσωπικές Πληροφορίες
Είναι δυνατή η συλλογή προσωπικών πληροφοριών
ταυτοποίησης από τους Χρήστες που επισκέπτονται τον
Ιστοχώρο του Ιδρύματος ή χρησιμοποιούν τις Υπηρεσίες
του Ιδρύματος, όταν οι επισκέπτες επιλέξουν να συμπληρώσουν μία φόρμα, ή να απαντήσουν σε μια έρευνα σε
σχέση με άλλες δραστηριότητες, Υπηρεσίες, Λειτουργίες
ή πόρους που διατίθενται από τον Ιστοχώρο του Ιδρύματος ή τις Υπηρεσίες που παρέχει το Ίδρυμα. Μπορεί
να ζητηθεί από τους Χρήστες κατά περίπτωση, όνομα,
διεύθυνση ηλεκτρονικού ταχυδρομείου ή αριθμός τηλεφώνου. Ωστόσο, οι Χρήστες μπορούν να επισκεφθούν
τον Ιστοχώρο του Ιδρύματος ανώνυμα. Μπορεί κατά περίπτωση να είναι δυνατή η συλλογή προσωπικών πλη-
ροφορίων από τους χρήστες μόνο εάν τις υποβάλουν
οικειοθελώς στο Ίδρυμα.
β) Μη Προσωπικές Πληροφορίες ταυτοποίησης
Είναι δυνατή η συλλογή μη προσωπικών πληροφοριών
ταυτοποίησης σχετικά με τους χρήστες όταν αλληλεπιδρούν με τον Ιστοχώρο του Ιδρύματος ή με τις Υπη-
ρεσίες του Ιδρύματος. Οι μη προσωπικές πληροφορίες
ενδέχεται να περιλαμβάνουν το πρόγραμμα περιήγησης
(browser), τον τύπο του υπολογιστή και τεχνικές πληροφορίες σχετικά με την επίσκεψη του Χρήστη.
γ) Cookies των προγραμμάτων περιήγησης
Ο Ιστοχώρος μπορεί να χρησιμοποιεί «cookies» για
να βελτιώσουν την εμπειρία πλοήγησης του Χρήστη.
Το πρόγραμμα περιήγησης του χρήστη αποθηκεύει τα
cookies στον σκληρό δίσκο του υπολογιστή του, για την
αποθήκευση πληροφοριών σχετικά με την πλοήγησή
του στον Ιστοχώρο και μερικές φορές για την παρακολούθηση πληροφοριών σχετικά με αυτά. Ο Χρήστης
μπορεί να επιλέξει να ορίσει στο πρόγραμμα περιήγησης
ιστού να αρνηθεί τα cookies ή να τον ειδοποιεί κατά την
αποστολή των cookies. Αν τυχόν επιλέξει να μην παραλάβει cookies, τότε η εμπειρία πλοήγησης στην Πλατφόρμα
Τηλεκπαίδευσης, πιθανώς να υποβαθμιστεί ή να γίνει
μη λειτουργική.
δ) Χρήση των συλλεγόμενων πληροφοριών
Η Υπηρεσία Τηλεκπαίδευσης του Πανεπιστημίου Πατρών ενδέχεται να συλλέξει και να χρησιμοποιήσει τις
προσωπικές πληροφορίες των χρηστών για τους ακόλουθους σκοπούς:
i. Για την σωστή εμφάνιση των πληροφοριών στην
εφαρμογή,
ii. Για τη βελτίωση της τεχνικής υποστήριξης και
iii. Για την αποστολή περιοδικών μηνυμάτων ηλεκτρονικού ταχυδρομείου.
ε) Προστασία Προσωπικών Δεδομένων
Η αρμόδια Υπηρεσία του Πανεπιστημίου Πατρών υιοθετεί και εφαρμόζει κατάλληλες πρακτικές συλλογής,
αποθήκευσης και επεξεργασίας δεδομένων και τα απαιτούμενα μέτρα ασφαλείας για την προστασία από μη
εξουσιοδοτημένη πρόσβαση, τροποποίηση, αποκάλυψη ή καταστροφή των προσωπικών πληροφοριών, του
ονόματος χρήστη, του κωδικού πρόσβασης, των πληροφοριών και των δεδομένων που είναι αποθηκευμένα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 779/02.02.2024
στην πλατφόρμα και στα πληροφοριακά συστήματα των
Υπηρεσιών του Πανεπιστημίου Πατρών.
στ) Κοινή χρήση των προσωπικών πληροφοριών
Δεν υφίσταται εμπορευματοποίηση καθ’ οποιοδήποτε
τρόπο προσωπικών πληροφοριών και δεδομένων με
κανένα ιδιώτη ή φορέα. Διατηρείται όμως το δικαίωμα να μοιράζονται συγκεντρωτικές πληροφορίες, που
δεν συνδέονται με ουδεμία προσωπική πληροφορία ή
δεδομένο που σχετίζεται με χρήστες κι επισκέπτες της
εφαρμογής με αξιόπιστους συνεργαζόμενους φορείς ή
υπηρεσίες του Πανεπιστημίου Πατρών.
ζ) Μηνύματα Ηλεκτρονικού Ταχυδρομείου
Μηνύματα ηλεκτρονικού ταχυδρομείου αποστέλλονται, αν ο Χρήστης αποφασίσει να συμμετάσχει σε κά-
ποια λίστα αλληλογραφίας. Αν σε οποιαδήποτε χρονική
στιγμή ο Χρήστης επιθυμεί να διαγραφεί από κάποια
λίστα αλληλογραφίας και να μην λαμβάνει μελλοντικά
μηνύματα ηλεκτρονικού ταχυδρομείου, βρίσκει τις σχετικές λεπτομερείς οδηγίες διαγραφής στο κάτω μέρος
κάθε σχετικού email, ενώ μπορεί και να επικοινωνήσει
με το Ίδρυμα μέσω της ιστοσελίδας αυτού.
η) Διαδικτυακοί τόποι τρίτων
Οι χρήστες μπορούν να βρουν διαφήμιση ή άλλο περιεχόμενο σε τρίτα μέρη που ίσως να επισκεφθούν αν επι-
λέξουν κάποιο σύνδεσμο της Πλατφόρμας Ασύγχρονης
Τηλεκπαίδευσης. Δεν ελέγχεται το περιεχόμενο ή οι σύνδεσμοι που εμφανίζονται σε αυτούς τους ιστοχώρους,
ενώ η Υπηρεσία Τηλεκπαίδευσης του Πανεπιστημίου
Πατρών δεν μπορεί να θεωρηθεί υπεύθυνη για κανένα
λόγο για κάποιον Ιστοχώρο τρίτου. Επιπλέον, οι συγκεκριμένοι ιστοχώροι ή υπηρεσίες, συμπεριλαμβανομέ-
νου του περιεχομένου και των συνδέσμων τους, μπορεί
να αλλάζουν διαρκώς. Αυτοί οι ιστοχώροι τρίτων και οι
υπηρεσίες ενδέχεται να έχουν τις δικές τους πολιτικές
απορρήτου και τις πολιτικές εξυπηρέτησης πελατών.
Περιήγηση και αλληλεπίδραση σε οποιονδήποτε άλλο
ιστοχώρο, συμπεριλαμβανομένων ιστοχώρων που έχουν
σύνδεσμους προς την Πλατφόρμα Ασύγχρονης Τηλεκπαίδευσης, υπόκεινται στους όρους και τις πολιτικές του
εκάστοτε συγκεκριμένου Ιστοχώρου τρίτου.
Κεφάλαιο Β
Πολιτική προστασίας προσωπικών δεδομένων
και συμμόρφωσης με τις διατάξεις του Γενικού
Κανονισμού για την Προστασία Δεδομένων
και του ν. 4624/2019 και πολιτική διαχείρισης
του απορρήτου των πληροφοριών και
κυβερνοασφάλεια
Άρθρο 2
Προστασία Προσωπικών Δεδομένων
Η επεξεργασία των προσωπικών δεδομένων κατά
τη διαδικασία της εξ αποστάσεως εξέτασης πραγματοποιείται με τρόπο ώστε να επιτυγχάνεται το κατάλληλο
επίπεδο ασφάλειας έναντι κινδύνων, όπως τυχαία ή παράνομη καταστροφή, απώλεια, αλλοίωση, άνευ αδείας
κοινολόγηση ή προσπέλαση δεδομένων προσωπικού
χαρακτήρα που διαβιβάστηκαν, αποθηκεύτηκαν ή υποβλήθηκαν κατ’ άλλο τρόπο σε επεξεργασία. Το διδακτι-
κό προσωπικό, οι επιτηρητές/τριες και πρόσωπα που
παρέχουν τεχνική ή/και διοικητική υποστήριξη (όπως
ο/η διαχειριστής/τρια πλατφόρμας) δεσμεύονται από
υποχρεώσεις εμπιστευτικότητας. Η επιλογή της ηλεκτρονικής πλατφόρμας για την πραγματοποίηση της εξέτα-
σης με εξ αποστάσεως μεθόδους πραγματοποιείται με
κριτήριο την αξιοπιστία και την παροχή εγγυήσεων ως
προς την προστασία των προσωπικών δεδομένων.
Άρθρο 3
Υπεύθυνος Επεξεργασίας
Η επεξεργασία των ανωτέρω δεδομένων καθιστά το
Πανεπιστήμιο Πατρών Υπεύθυνο Επεξεργασίας, σύμφωνα με τα οριζόμενα στον Γενικό Κανονισμό για την Προ-
στασία Δεδομένων -ΓΚΠΔ (ΕΕ) 2016/679 του Ευρωπαϊκού
Κοινοβουλίου και του Συμβουλίου της 27ης Απριλίου
2016 και στον ν. 4624/2019 (Α’ 137) όπως τροποποιήθηκε
και ισχύει. Το ΠΜΣ, ως διακεκριμένος Φορέας Παροχής
Μεταπτυχιακής Εκπαίδευσης εξ αποστάσεως, δια των
αρμοδίων οργάνων του (Διευθυντή, Συντονιστική Επιτροπή, Επιτροπή Προγράμματος Σπουδών) δεσμεύεται
να προστατεύει τα προσωπικά δεδομένα των αιτούντων
και μεταπτυχιακών φοιτητών και να διατηρεί έναν διαφανή τρόπο επεξεργασίας αυτών.
Άρθρο 4
Θεσμικό πλαίσιο επεξεργασίας
Η συλλογή και επεξεργασία των προσωπικών δεδομένων για τις ανάγκες του ΠΜΣ ακολουθεί:
α) τον Γενικό Κανονισμό για την Προστασία Δεδομένων -ΓΚΠΔ (ΕΕ) 2016/679 του Ευρωπαϊκού Κοινοβουλίου
και του Συμβουλίου της 27ης Απριλίου 2016,
β) τον ν. 4624/2019 (Α’ 137) Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κα-
νονισμού (ΕΕ) 2016/679 του Ευρωπαϊκού Κοινοβουλίου
και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας
δεδομένων προσωπικού χαρακτήρα και ενσωμάτωση
στην εθνική νομοθεσία της Οδηγίας (ΕΕ) 2016/680 του
Ευρωπαϊκού Κοινοβουλίου και του Συμβουλίου της 27ης
Απριλίου 2016 και άλλες διατάξεις,
γ) την Πολιτική Ιδιωτικότητας του Πανεπιστημίου Πατρών (https://www.upatras.gr/privacy-policy/),
δ) τον Οδηγό Συμμόρφωσης στον Γενικό Κανονισμό
Προστασίας Δεδομένων (ΓΚΠΔ/GDPR) https://www.
upatras.gr/wpcontent/uploads/shedio_asfaleias_
pliroforion.pdf,
ε) τον Οδηγό για την Ασφάλεια Πληροφοριών (https://
www.upatras.gr/wp- content/uploads/shedio_asfaleias_
pliroforion.pdf).
Άρθρο 5
Είδη προσωπικών δεδομένων
Τα προσωπικά δεδομένα που επεξεργάζονται οι αρμόδιες Υπηρεσίες προέρχονται από τα στοιχεία που τους
παρέχονται από τους αιτούντες και μεταπτυχιακούς φοιτητές, με οποιονδήποτε μέσο επικοινωνίας (ιδιαιτέρως,
υποβολή μέσω της ιστοσελίδα του ΠΜΣ ή αποστολή
μηνύματος ηλεκτρονικού ταχυδρομείου) ως εξής:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 779/02.02.2024
α) Προσωπικά στοιχεία: όνομα, επώνυμο, πατρώνυμο,
φύλο, ημερομηνία γέννησης, ΑΦΜ.
β) Στοιχεία επικοινωνίας: χώρα διαμονής, δήμος, διεύθυνση-αριθμός αλληλογραφίας, ταχυδρομικός κωδικός,
σταθερό και κινητό τηλέφωνο, email, LinkedIn profile,
Skype name, παρατηρήσεις σχετικά με τα στοιχεία επικοινωνίας.
γ) Στοιχεία προπτυχιακών, μεταπτυχιακών ή και άλλων
σπουδών (τίτλος, πανεπιστήμιο και τμήμα, έτος λήψης
πτυχίου, βαθμός) και επίπεδο γνώσης αγγλικής ή άλλης
γλώσσας.
δ) Στοιχεία εργασίας: οργανισμός/εταιρεία και αντικείμενο εργασίας.
ε) Στοιχεία τιμολόγησης: επωνυμία, επάγγελμα, χώρα,
διεύθυνση-αριθμός, δήμος, Τ.Κ., ΑΦΜ, αρμόδια Δ.Ο.Υ.,
purchase order number, υπεύθυνος πληρωμών, διεύθυνση ηλεκτρονικού ταχυδρομείου για αποστολή τιμο-
λογίου, τηλέφωνο.
στ) Ψηφιακά αντίγραφα βιογραφικού σημειώματος,
συστατικών επιστολών, αναλυτικής βαθμολογίας πτυχίου, πτυχίου, άδειας άσκησης επαγγέλματος ή επαγγελ-
ματικής ταυτότητας, δικαιολογητικών για τη χορήγηση
έκπτωσης, αποδεικτικού εγγράφου προσωπικών στοιχείων και άλλων τυχόν εγγράφων.
Η επεξεργασία πραγματοποιείται με ή χωρίς χρήση
αυτοματοποιημένων μέσων, σε δεδομένα προσωπικού
χαρακτήρα ή σε σύνολα δεδομένων.
Ο ιστότοπος του ΠΜΣ χρησιμοποιεί cookies για την
αναγνώριση των χρηστών των σελίδων του. Τα cookies
είναι μικρά αρχεία κειμένου που αποθηκεύονται στο
σκληρό δίσκο κάθε επισκέπτη/χρήστη και δεν λαμβάνουν γνώση οποιουδήποτε εγγράφου ή αρχείου από
τον υπολογιστή του. Χρησιμοποιούνται μόνο για τη διευκόλυνση πρόσβασης του επισκέπτη/χρήστη σε συγκε-
κριμένες σελίδες, για τη διατήρηση της προτιμώμενης
γλώσσας, για στατιστικούς λόγους και άλλες ρυθμίσεις.
Ο ιστότοπος του ΠΜΣ συμμορφώνεται με τις διατάξεις
της Ευρωπαϊκής νομοθεσίας περί cookies.
Άρθρο 6
Σκοποί Επεξεργασίας Δεδομένων
Το ΠΜΣ ως διακεκριμένος Φορέας Μεταπτυχιακής
Εκπαίδευσης, επεξεργάζεται τα δεδομένα των αιτούντων και μεταπτυχιακών φοιτητών αποκλειστικά για τους
ακόλουθους σκοπούς:
• Υποβολή και αξιολόγηση αιτήσεων υποψηφιότητας.
Οι υποψήφιοι/ες υποβάλλουν αίτηση στο Π.Μ.Σ. και αξιολογούνται από την Επιτροπή Αξιολόγησης Υποψηφίων
στην οποία και θα διαβιβαστούν τα στοιχεία των αιτήσεων.
• Διαβίβαση στοιχείων επιτυχόντων. Τα στοιχεία των
αιτήσεων των επιτυχόντων υποψηφίων θα διαβιβάζονται
στις αρμόδιες ακαδημαϊκές και οικονομικές υπηρεσίες
του Πανεπιστημίου Πατρών, σύμφωνα με τα προβλεπόμενα στον ισχύοντα Κανονισμό του Π.Μ.Σ. Ο σκοπός
της διαβίβασης αφορά τόσο την ακαδημαϊκή όσο και
οικονομική διαχείριση των νέων μεταπτυχιακών φοιτητών του Π.Μ.Σ.
• Παροχή πρόσβασης των μεταπτυχιακών φοιτητών.
Τα δεδομένα προσωπικού χαρακτήρα προορίζονται για
τον σκοπό παροχής πρόσβασης των χρηστών στο διδακτικό υλικό και τις παρεχόμενες υπηρεσίες σύγχρονης
(ταυτόχρονης) ή ασύγχρονης (ετερόχρονης) εξ αποστάσεως εκπαίδευσης, μέσω κατάλληλης τηλεπλατφόρμας,
καθώς και για την διαχείριση της παρεχόμενης εν γένει
εκπαιδευτικής δραστηριότητας, στα πλαίσια του εν λόγω
μεταπτυχιακού κύκλου σπουδών.
• Αναγκαία επεξεργασία για τη διασφάλιση έννομου
συμφέροντος. Τα δεδομένα που υποβάλλουν οι υποψήφιοι/ες μεταπτυχιακοί/ές φοιτητές/τριες θα διατηρούνται
και θα είναι αντικείμενο επεξεργασίας στο βαθμό που
απαιτείται για τη θεμελίωση, άσκηση ή υποστήριξη νομικών αξιώσεων σύμφωνα με τους εκάστοτε κανονισμούς.
Το αρμόδιο όργανο του ΠΜΣ είναι δυνατόν να επεξεργάζεται τμήμα ή το σύνολο των προσωπικών δεδομένων
των αιτούντων και μεταπτυχιακών φοιτητών, για λόγους
στατιστικούς αλλά σε καμία περίπτωση δεν διαβιβάζει ή
δημοσιοποιεί προσωπικά στοιχεία τους σε τρίτους, χωρίς
τη συγκατάθεσή τους, με εξαίρεση την εφαρμογή σχετικών νομικών υπαγορεύσεων.
Άρθρο 7
Νομική βάση επεξεργασίας
Η επεξεργασία των δεδομένων που αφορούν τους αιτούντες και μεταπτυχιακούς φοιτητές πραγματοποιείται
σύμφωνα με τη διάταξη του άρθρου 6 παρ. 1 περ. β. του
ΓΚΠΔ (ΕΕ) 2016/679, κατά την οποία η επεξεργασία είναι
απαραίτητη για την εκτέλεση σύμβασης της οποίας το
υποκείμενο των δεδομένων είναι συμβαλλόμενο μέρος ή
για να ληφθούν μέτρα κατ’ αίτηση του υποκειμένου των
δεδομένων πριν από τη σύναψη της σύμβασης.
Η επεξεργασία των δεδομένων κατά την αρχική εκδήλωση του ενδιαφέροντος (μέσω της υποβολής της
αίτησης) στηρίζεται στην συγκατάθεση των αιτούντων
και μεταπτυχιακών φοιτητών σύμφωνα με την διάταξη
του άρθρου 6 παρ. 1 περ. στ’ του ΓΚΠΔ (ΕΕ) 2016/679. Η
συγκατάθεση αυτή είναι ελεύθερη, καθώς οι υποψήφιοι
και υποψήφιες δύνανται να μην συναινέσουν χωρίς συνέπειες από την άρνησή τους αυτή.
Άρθρο 8
Δικαιώματα των αιτούντων και
μεταπτυχιακών φοιτητών
Με βάση τον ΓΚΠΔ υπάρχει μία σειρά από δικαιώματα
σε σχέση με την επεξεργασία των προσωπικών δεδομένων. Συγκεκριμένα οι αιτούντες και μεταπτυχιακοί
φοιτητές έχουν:
- δικαίωμα πρόσβασης στα προσωπικά δεδομένα που
έχουν καταχωρίσει, ποια δεδομένα τους επεξεργάζονται,
τους σκοπούς της επεξεργασίας, τους αποδέκτες και τη
διάρκεια της επεξεργασίας,
- δικαίωμα διόρθωσης των ανακριβών ή αναληθών
στοιχείων που τους αφορούν,
- δικαίωμα περιορισμού της επεξεργασίας των προσωπικών τους δεδομένων όταν η ακρίβεια των δεδομένων
αμφισβητείται ή είναι παράνομη ή το ΠΜΣ δεν χρειάζεται
πλέον τα προσωπικά δεδομένα για τους σκοπούς της
επεξεργασίας,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 779/02.02.2024
- δικαίωμα εναντίωσης και μπορούν να αντιτάσσονται
ανά πάσα στιγμή για λόγους που σχετίζονται με την ιδιαίτερη κατάστασή τους, στην επεξεργασία προσωπικών
δεδομένων. Μπορούν να εναντιωθούν στη λήψη αποφάσεων με αυτοματοποιημένα μέσα και να ζητήσουν οι
αποφάσεις να λαμβάνονται από φυσικά πρόσωπα και όχι
μόνο από υπολογιστές,
- δικαίωμα φορητότητας των δεδομένων τους προσωπικού χαρακτήρα, είτε λαμβάνοντας τα παρασχεθέντα
από αυτούς δεδομένα είτε αιτούμενοι την απευθείας
αποστολή τους σε τρίτο,
- δικαίωμα να ανακαλέσουν ανά πάσα στιγμή τη συγκατάθεσή τους για την επεξεργασία των δεδομένων
εκδήλωσης ενδιαφέροντος. Η ανάκληση της συγκατάθεσης δεν θίγει τη νομιμότητα της επεξεργασίας που
βασίστηκε σε αυτή την συγκατάθεση σε προηγούμενο
χρόνο.
Ο Φορέας είναι υποχρεωμένος να ανταποκρίνεται στο
αίτημα των αιτούντων κα μεταπτυχιακών φοιτητών άμεσα και το αργότερο εντός ενός μηνός. Εφόσον κρίνεται
απαραίτητο, λαμβάνοντας υπόψη την πολυπλοκότητα
του αιτήματος και του αριθμού των αιτημάτων, η προθεσμία αυτή μπορεί να παραταθεί κατά δύο ακόμη μήνες.
Σε κάθε περίπτωση, ο Φορέας θα ενημερώνει τους ενδιαφερόμενους το συντομότερο και, σε κάθε περίπτωση
εντός ενός μηνός από την υποβολή του αιτήματός τους,
για την εξέλιξη αυτού και για το λόγο της ενδεχόμενης
καθυστέρησης ικανοποίησής του.
Σε περίπτωση που τα αιτήματα των φοιτητών είναι
προδήλως αβάσιμα ή υπερβολικά, ιδίως λόγω του επαναλαμβανόμενου χαρακτήρα τους, ο Φορέας μπορεί είτε
να επιβάλει την καταβολή εύλογου τέλους, λαμβάνοντας
υπόψη τα διοικητικά έξοδα για την παροχή της ενημέρωσης ή την ανακοίνωση ή την εκτέλεση της ζητούμενης
ενέργειας, είτε να αρνηθεί να δώσει συνέχεια στο αίτημα
των φοιτητών.
Σε περίπτωση που τυχόν αίτημα αυτών δεν απαντηθεί
(εγκαίρως) ή δεν ικανοποιηθούν από την απάντηση του
Φορέα, έχουν το δικαίωμα υποβολής σχετικής καταγγελίας στην αρμόδια εποπτική αρχή (Αρχή Προστασίας Προ-
σωπικών Δεδομένων, Κηφισίας 1-3, Τ.Κ. 115 23,| Αθήνα,
Ελλάδα, τηλ. 210 6475600, www.dpa.gr).
Άρθρο 9
Αποδέκτες δεδομένων των αιτούντων και
μεταπτυχιακών φοιτητών
Πρόσβαση στα προσωπικά δεδομένα των αιτούντων
και μεταπτυχιακών φοιτητών έχει μόνον το αρμόδιο,
εξουσιοδοτημένο προσωπικό του ΠΜΣ και των Υπηρεσιών του Πανεπιστημίου Πατρών, δεσμευόμενο από τις
αρχές του απορρήτου και της εμπιστευτικότητας στα
πλαίσια των αρμοδιοτήτων και των εντολών που του έχει
ανατεθεί από τον υπεύθυνο επεξεργασίας. Για τα προσωπικά δεδομένα που συλλέγονται στο πλαίσιο αυτό,
δεν υπάρχει ανάγκη διαβίβασης.
Αποδέκτες των δεδομένων μπορεί να είναι οι αρμόδιες
Υπηρεσίες του Υπουργείου Παιδείας, Θρησκευμάτων και
Αθλητισμού, η Εθνική Στατιστική Υπηρεσία, η Εθνική
Αρχή Ανώτατης Εκπαίδευσης (ΕΘ.Α.Α.Ε.), για τις οποίες
το Πανεπιστήμιο Πατρών υποχρεούται να εκδίδει και να
αποστέλλει στατιστικά στοιχεία. Στις περιπτώσεις αυτές
τα δεδομένα θα ανωνυμοποιούνται.
Οι Δημόσιες Αρχές που ενδέχεται να λάβουν προσωπικά δεδομένα στο πλαίσιο συγκεκριμένης έρευνας δεν
θεωρούνται αποδέκτες κατά τα οριζόμενα στο άρθρο 4
παρ. 9 του ΕΕ 2016/679.
Άρθρο 10
Διάρκεια επεξεργασίας
Τα δεδομένα των αιτούντων και μεταπτυχιακών φοιτητών διατηρούνται για όσο διάστημα τους παρέχονται
οι υπηρεσίες και στην συνέχεια για όσο διάστημα η διατήρησή τους απαιτείται από το νόμο στα πλαίσια της
αποστολής και δραστηριότητας του ΠΜΣ. Επισημαίνεται
ότι τα δεδομένα που σχετίζονται με τον έλεγχο δημόσιων
δαπανών διατηρούνται για 20 έτη. Τα δεδομένα εκδήλωσης ενδιαφέροντος διατηρούνται έως ότου ανακαλέ-
σουν την εκδήλωση ενδιαφέροντος. Μετά το πέρας του
χρόνου διατήρησης που απαιτείται για την πραγματοποίηση του σκοπού της επεξεργασίας, τα δεδομένα των
φοιτητών διαγράφονται/καταστρέφονται, με ασφαλή
τρόπο, ώστε να μην είναι δυνατή η ταυτοποίηση των
υποκειμένων και να αποκλειστεί με κάθε τρόπο η μη
νόμιμη επεξεργασία αυτών.
Άρθρο 11
Επεξεργασία Προσωπικών Δεδομένων
από τρίτα μέρη
Εάν κριθεί απαραίτητη η επεξεργασία των δεδομένων
των αιτούντων και μεταπτυχιακών φοιτητών από τρίτα
μέρη (π.χ. υποστήριξη της ιστοσελίδας από τεχνική εταιρεία), διασφαλίζεται ότι έχει καταγραφεί συμβατικά η
υποχρέωση εχεμύθειας και προστασίας από την πλευρά
του τρίτου μέρους. Δεν πωλούνται δεδομένα ή μοιράζονται αυτά σε τρίτα μέρη για οποιονδήποτε λόγο.
Άρθρο 12
Αναθεώρηση Πολιτικής
Ενδέχεται κατά καιρούς να τροποποιείται αυτή η πολιτική. Εάν πραγματοποιηθεί οποιαδήποτε σημαντική
αλλαγή στον τρόπο με τον οποίο χρησιμοποιούνται τα
δεδομένα προσωπικού χαρακτήρα ειδοποιούνται οι
αιτούντες και μεταπτυχιακοί φοιτητές, στέλνοντας σε
αυτούς μια ειδοποίηση σε όλες τις διευθύνσεις ηλεκτρονικού ταχυδρομείου που αυτοί έχουν παράσχει ή με την
ανάρτηση μιας εμφανούς ειδοποίησης στις σελίδες του
Ιδρύματος. Παρ’ όλα αυτά θα πρέπει να ελέγχουν οι αιτούντες και μεταπτυχιακοί φοιτητές αυτή την Πολιτική
ανά τακτά χρονικά διαστήματα για να ελέγχουν τυχόν
αλλαγές που πραγματοποιούνται σε αυτή.
Άρθρο 13
Εποπτική Αρχή
Στην Ελλάδα η Αρμόδια Εποπτική Αρχή με την οποία
μπορούν οι ενδιαφερόμενοι να επικοινωνούν για την
υποβολή ερωτημάτων ή καταγγελιών αναφορικά με ζητήματα επεξεργασίας δεδομένων προσωπικού χαρακτή-
ρα που εμπίπτουν στις προβλεπόμενες με τις διατάξεις
του ΓΚΠΔ αρμοδιότητες της, είναι η Αρχή Προστασίας
Δεδομένων Προσωπικού Χαρακτήρα (www.dpa.gr).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 779/02.02.2024
Άρθρο 14
Πολιτική διαχείρισης του απορρήτου
των πληροφοριών και την κυβερνοασφάλεια
1. Προοίμιο
Το Πρόγραμμα Μεταπτυχιακών Σπουδών (Π.Μ.Σ.) του
Πανεπιστημίου Πατρών παρέχει Δίπλωμα Μεταπτυχιακών Σπουδών με τίτλο………………………………….
Το Π.Μ.Σ., ως διακεκριμένος Φορέας Παροχής Μεταπτυχιακής Εκπαίδευσης εξ αποστάσεως, δια των αρμοδί-
ων οργάνων του (Διευθυντή, Συντονιστική Επιτροπή,
Επιτροπή Προγράμματος Σπουδών), αποδίδει μεγάλη
σημασία στην σύννομη επεξεργασία, ασφάλεια και προστασία των προσωπικών δεδομένων των αιτούντων και
μεταπτυχιακών φοιτητών, υπό οποιαδήποτε ιδιότητα
συνεργάζονται ή επικοινωνούν μαζί.
2. Βασικές αρχές για την επεξεργασία των δεδομένων
Η επεξεργασία των δεδομένων των αιτούντων και
μεταπτυχιακών φοιτητών πραγματοποιείται με θεμιτό και διαφανή τρόπο, σύμφωνα πάντα με το ισχύον
νομικό πλαίσιο, ιδιαιτέρως τον Γενικό Κανονισμό για
την Προστασία Δεδομένων και τον ν. 4624/2019 όπως
τροποποιήθηκε και ισχύει καθώς επίσης την Πολιτική
Ιδιωτικότητας του Πανεπιστημίου Πατρών και την Πολιτική Προστασίας Προσωπικών Δεδομένων του ΠΜΣ.
Ειδικότερα:
• Συλλέγονται και επεξεργάζονται δεδομένα μόνο για
καθορισμένους, ρητούς και νόμιμους σκοπούς.
• Συλλέγονται και επεξεργάζονται μόνο δεδομένα που
είναι απαραίτητα για τους σκοπούς που θέτονται.
• Καταβάλλεται κάθε δυνατή προσπάθεια προκειμένου
τα δεδομένα των αιτούντων και μεταπτυχιακών φοιτητών να είναι ακριβή, παρέχοντας, κατά περίπτωση, τη
δυνατότητα διόρθωσης ή/και διαγραφής.
• Διατηρούνται τα δεδομένα των αιτούντων και μεταπτυχιακών φοιτητών για περιορισμένο χρονικό διάστη-
μα, το οποίο καθορίζεται ως αναγκαίο είτε εκ του νόμου
είτε από την πολιτική για την εκπλήρωση των σκοπών
επεξεργασίας που θέτει ο Εκπαιδευτικός Φορέας.
• Καταβάλλεται κάθε δυνατή προσπάθεια για τη διαφύλαξη της ασφάλειας των δεδομένων των αιτούντων
και μεταπτυχιακών φοιτητών από μη εξουσιοδοτημένη ή
παράνομη επεξεργασία και τυχαία απώλεια, καταστροφή
ή φθορά.
3. Οι βασικές αρχές και τα μέτρα της πολιτικής ασφάλειας των προσωπικών δεδομένων
Στο ΠΜΣ αναγνωρίζεται η σημασία της προστασίας
της ιδιωτικότητας και όλων των προσωπικών πληροφοριών. Για το σκοπό αυτό διατίθενται κατάλληλες πο-
λιτικές ασφαλείας και χρησιμοποιούνται τα κατάλληλα
τεχνικά και επιχειρησιακά εργαλεία, σε συμμόρφωση
προς διεθνή Πρότυπα ασφάλειας.
Ειδικότερα, τα όργανα του ΠΜΣ λαμβάνουν και εφαρμόζουν κατάλληλα, τεχνικά και οργανωτικά μέτρα από το
σχεδιασμό των παρεχόμενων υπηρεσιών όπως:
α. Διακριτοί ρόλοι χρηστών του συστήματος και αντίστοιχα δικαιώματα πρόσβασης,
β. παροχή κατάλληλης εκπαίδευσης στους χρήστες
του εκάστοτε συστήματος, ανάλογα με τα καθήκοντά
τους,
γ. τήρηση αρχείων καταγραφής των ενεργειών που
εκτελούνται στα δεδομένα του εκάστοτε συστήματος,
δ. τήρηση αρχείων backup,
ε. χρήση αντιικών προγραμμάτων και τειχών προστασίας,
προκειμένου να επιτυγχάνεται το κατάλληλο επίπεδο
προστασίας των προσωπικών δεδομένων και ασφάλειας,
έναντι των κινδύνων που απορρέουν από την επεξεργασία τους ούτως ώστε να διασφαλίζεται ότι εξ ορισμού
θα τύχουν επεξεργασίας μόνο τα απαραίτητα για τους
εκπαιδευτικούς, ερευνητικούς, στατιστικούς και διοικητικούς σκοπούς του, καθώς και όσα προσωπικά δεδομένα
υποχρεούνται να τηρούν για οικονομικούς και φορολογικούς λόγους.
Επίσης, το ΠΜΣ, δια των αρμοδίων οργάνων του, δηλώνει ότι παρέχει ενδεδειγμένο επίπεδο ασφάλειας των
προσωπικών δεδομένων, από μη εξουσιοδοτημένη ή
παράνομη επεξεργασία και τυχαία απώλεια, καταστροφή ή φθορά και επανεξετάζει περιοδικά την επάρκεια
και την αποτελεσματικότητα των μέτρων αυτών. Όπως
επιτάσσουν οι αρχές της ασφάλειας πληροφοριών και
της προστασίας δεδομένων, τα τεχνικά και οργανωτικά
μέτρα ασφαλείας παρακολουθούνται τακτικά και, εάν
κριθεί απαραίτητο, επικαιροποιούνται και προσαρμόζονται στις νέες βέλτιστες πρακτικές της αγοράς και σύμ-
φωνα με κοινά αποδεκτά διεθνή πρότυπα.
Όποιος εργαζόμενος, συνεργάτης, μέλος της διοίκησης του ΠΜΣ έχει πρόσβαση στις προσωπικές πληρο-
φορίες των αιτούντων και μεταπτυχιακών φοιτητών τις
χρησιμοποιεί για να εξυπηρετήσει αποκλειστικά τους
παραπάνω σκοπούς. Οι πληροφορίες που δίνονται χρησιμοποιούνται αποκλειστικά με τους τρόπους που
περιγράφονται στην παρούσα Πολιτική και σύμφωνα
με τη ρητή και ειδική συγκατάθεσή των αιτούντων και
μεταπτυχιακών φοιτητών ανά τύπο επεξεργασίας την
οποία οι ανωτέρω μπορούν οποτεδήποτε και ελεύθερα
να ανακαλέσουν κατόπιν επικοινωνίας.
Το αρμόδιο όργανο του ΠΜΣ είναι δυνατόν να επεξεργάζεται τμήμα ή το σύνολο των προσωπικών δεδομένων,
για λόγους στατιστικούς αλλά σε καμία περίπτωση δεν
διαβιβάζει ή δημοσιοποιεί προσωπικά στοιχεία σε τρίτους, χωρίς τη συγκατάθεση, με εξαίρεση την εφαρμογή
σχετικών νομικών υπαγορεύσεων.
Το ΠΜΣ εφαρμόζει το Σχέδιο Ασφάλειας (Security
Plan) του Πανεπιστημίου Πατρών (https://www.upatras.
gr/wp-content/uploads/shedio_ asfaleias_pliroforion.
pdf), στο οποίο περιγράφονται τα οργανωτικά και τεχνικά μέτρα, καθώς και τα μέτρα φυσικής ασφάλειας που
εφαρμόζονται με ακρίβεια για την προστασία των πληροφοριών και των προσωπικών δεδομένων, ευαίσθητων
και μη, που τηρούνται από το Πανεπιστήμιο Πατρών,
καθώς και οι απαραίτητες ενέργειες για την υλοποίησή
τους.
4. Διαχείριση περιστατικών παραβίασης προσωπικών
δεδομένων (data breach)
Τα μέλη της Διοίκησης του ΠΜΣ και το προσωπικό είναι υποχρεωμένα να αναφέρουν οποιοδήποτε συμβάν
ή ευπάθεια αναγνωρίσουν ή τους αναφερθεί σε σχέση
με την ασφάλεια πληροφοριών, όπως τυχαία ή αθέμιτη
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 779/02.02.2024
καταστροφή, τυχαία απώλεια, αλλοίωση, απαγορευμένη
διάδοση ή πρόσβαση και κάθε άλλη μορφή αθέμιτης
επεξεργασίας. Η γνωστοποίηση θα γίνεται το συντομότερο δυνατόν, στον Υπεύθυνο Ασφάλειας του Πανεπι-
στημίου Πατρών για την αξιολόγηση του συμβάντος και
την πιθανή ενεργοποίηση των κατάλληλων διαδικασιών
διαχείρισης περιστατικού ασφάλειας και την έγκαιρη
εκτέλεση των προβλεπόμενων ενεργειών.
Σε περίπτωση που από το περιστατικό ενδέχεται να
προκληθεί κίνδυνος στα δικαιώματα και τις ελευθερίες
των προσώπων τα οποία αυτό αφορά, το Πανεπιστήμιο
Πατρών, έχοντας λάβει ενημέρωση ως άνω δια του Υπευθύνου Ασφαλείας, οφείλει να γνωστοποιήσει το εν λόγω
περιστατικό στην Αρχή Προστασίας Δεδομένων Προσωπικού Χαρακτήρα. Η εν λόγω γνωστοποίηση πρέπει να
γίνεται αμελλητί και, αν είναι δυνατό, εντός 72 ωρών από
τη στιγμή που ο υπεύθυνος επεξεργασίας ενημερωθεί
για το περιστατικό.
Περαιτέρω, σύμφωνα με το άρθρο 34 του ΓΚΠΔ, όταν
η παραβίαση ενδέχεται να θέσει σε υψηλό κίνδυνο τα δικαιώματα και τις ελευθερίες των φυσικών προσώπων τα
οποία αφορά το περιστατικό, τότε το ΠΜΣ αναλαμβάνει
την υποχρέωση να ενημερώσει για την παραβίαση χωρίς
αδικαιολόγητη καθυστέρηση. Αυτή η ανακοίνωση είναι
ανεξάρτητη της προαναφερθείσας γνωστοποίησης στην
Αρχή (η οποία γνωστοποίηση στην Αρχή υποβάλλεται
ακόμα και αν ο σχετικός κίνδυνος δεν κρίνεται ως υψηλός). Η ανακοίνωση στα φυσικά πρόσωπα θα γίνεται με
τον πλέον πρόσφορο και αποτελεσματικό τρόπο, με τη
μορφή προσωποποιημένης πληροφόρησης και όχι μέσω
κάποιας γενικού χαρακτήρα ανακοίνωσης, στο βαθμό
που αυτό είναι εφικτό.
5. Επικοινωνία
Ερωτήσεις ή σχόλια σχετικά με την παρούσα Πολιτική
Ασφάλειας και Προστασίας Προσωπικών Δεδομένων, ή
εάν οι αιτούντες και μεταπτυχιακοί φοιτητές θεωρούν ότι
δεν έχουν ακολουθηθεί οι αρχές που ορίζονται σε αυτή,
αποστέλλονται με email στον Υπεύθυνο Προστασίας Δεδομένων στην ηλεκτρονική διεύθυνση dpo@upatras.gr.
Κεφάλαιο Γ
Διαμόρφωση της στρατηγικής εξ αποστάσεως
εκπαίδευσης και αξιοποίηση των νέων
τεχνολογιών
Άρθρο 15
Κέντρο Υποστήριξης Διδασκαλίας και Μάθησης
(ΚΕΔΙΜΑ) του Πανεπιστημίου Πατρών
Το Κέντρο Υποστήριξης Διδασκαλίας και Μάθησης
(ΚΕΔΙΜΑ) του Πανεπιστημίου Πατρών στοχεύει στην
αναβάθμιση του δημόσιου αγαθού της εκπαίδευσης σε
προπτυχιακό και μεταπτυχιακό επίπεδο και την παροχή
υψηλού επιπέδου μόρφωσης στις φοιτήτριες και τους
φοιτητές του Ιδρύματος μέσω της διαρκούς ενδυνάμωσης και συνεργασίας του διδακτικού του προσωπικού.
Το ΚΕΔΙΜΑ στοχεύει στη δημιουργία μιας κοινότητας
μάθησης όλων των μελών του διδακτικού προσωπικού
που θα είναι σε θέση να υποστηρίξει καινοτόμες, μετασχηματιστικές και συμπεριληπτικές διδακτικές πρακτι-
κές, να προάγει διεπιστημονικές συνεργασίες και προσεγγίσεις και να εγκαθιδρύσει μια κουλτούρα που να
ανταποκρίνεται στα υψηλά ιδανικά της εκπαίδευσης και
τις διαρκώς μεταβαλλόμενες ανάγκες των επιστημονικών πεδίων που υπηρετούν τα μέλη της κοινότητας του
Πανεπιστημίου Πατρών.
Τα παραπάνω καθορίζουν και την προοπτική των προσφερόμενων προγραμμάτων σπουδών μεταπτυχιακού
επιπέδου με μεθόδους εξ αποστάσεως εκπαίδευσης.
Όπως προβλέπεται και στην ισχύουσα νομοθεσία στο
Πανεπιστήμιο Πατρών η στρατηγική για την εξ αποστάσεως εκπαίδευση είναι πλήρως ενσωματωμένη στη
συνολική στρατηγική του Ιδρύματος, ακολουθεί όλες
τις επιμέρους ρυθμίσεις και υπηρετεί τους στόχους των
ακαδημαϊκών μονάδων και του συνόλου του Πανεπιστημίου Πατρών. Με βάση όλα τα παραπάνω:
Η εξ αποστάσεως εκπαίδευση στο Πανεπιστήμιο Πατρών έχει ως βασικό σκοπό να διευρύνει τον δυνητικό
αριθμό των αποδεκτών της προσφερόμενης εκπαίδευσης, αίροντας τους γεωγραφικούς και χρονικούς περι-
ορισμούς πρόσβασης των πολιτών στα προγράμματα
μεταπτυχιακού επιπέδου και καθιστώντας ευρύτερα διαθέσιμο το αγαθό της εκπαίδευσης για μεγάλες ομάδες
του πληθυσμού. Εξυπακούεται ότι υπηρετεί όλους τους
επιμέρους στόχους του Ιδρύματος και κυρίως την αριστεία, την εξωστρέφεια, την καινοτομία, τη διεπιστημο-
νικότητα, τη φοιτητοκεντρική μάθηση και τη μέριμνα για
συμμετοχή του μεγαλύτερου δυνατού αριθμού πολιτών
στα προγράμματα μεταπτυχιακού επιπέδου.
Άρθρο 16
Η εξ αποστάσεως εκπαίδευση
στο Πανεπιστήμιο Πατρών
Παρά το γεγονός ότι μόνον με πολύ πρόσφατες νομοθετικές ρυθμίσεις δίνεται η δυνατότητα στα Α.Ε.Ι. της χώ-
ρας να προσφέρουν εξ αποστάσεως οργανωμένα προγράμματα μεταπτυχιακών σπουδών, το Πανεπιστήμιο
Πατρών διαθέτει όλες τις ακαδημαϊκές και λειτουργικές
προϋποθέσεις εδώ και μεγάλο χρονικό διάστημα, ενώ
η σχετική τεχνογνωσία είναι διάχυτη στις ακαδημαϊκές
μονάδες του Ιδρύματος σε επίπεδο έρευνας, διδασκαλίας και διασφάλισης ποιότητας. Για περισσότερα από
δεκαπέντε χρόνια, το Πανεπιστήμιο Πατρών μέσω καινοτόμων παρεμβάσεων και οργανωτικών διευθετήσεων,
κινείται σταθερά προς την ανάπτυξη και συσσώρευση
τεχνογνωσίας στο πεδίο της εξ αποστάσεως εκπαίδευσης. Στη συνέχεια περιγράφεται συνοπτικά η κατάσταση,
η εξέλιξη και η σημερινή κατάσταση του τομέα της εξ
αποστάσεως εκπαίδευσης στο Πανεπιστήμιο Πατρών.
Το Πανεπιστήμιο Πατρών ήταν ένα από τα ελάχιστα
Α.Ε.Ι. που ίδρυσαν Κέντρο Εκπαιδευτικής Τεχνολογίας
(ΚΕΤ) ήδη από το 2014, μια πρωτοποριακή και καινοτόμο
δομή για την αξιοποίηση των ψηφιακών τεχνολογιών
και των πολυτροπικών εργαλείων στην εκπαιδευτική
διαδικασία. Με βάση την τεχνογνωσία και τις υποδομές
του Κέντρου κατέστη εφικτή η ανάπτυξη Ανοικτών Μαθημάτων σε όλα τα τμήματα του Πανεπιστημίου και σε
μια ευρεία κλίμακα γνωστικών αντικειμένων. Σήμερα,
συνολικά 334 Ανοικτά Μαθήματα είναι διαθέσιμα μέσω
του ιδρυματικού συστήματος ασύγχρονης εκπαίδευσης
του Πανεπιστημίου Πατρών (eClass).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 779/02.02.2024
Το Πανεπιστήμιο Πατρών ήταν το πρώτο Α.Ε.Ι. της χώρας που το 2016 ίδρυσε δομή για την εκπαίδευση του
διδακτικού του προσωπικού και την αναβάθμιση της
διδασκαλίας και της μάθησης, το Γραφείο Υποστήριξης
Διδασκαλίας και Μάθησης (ΓΡΑΔΙΜ). Η δομή αυτή μετά
τις ρυθμίσεις του άρθρου 129 του ν. 4957/2022 μετονομάστηκε σε Κέντρο Υποστήριξης Διδασκαλίας και
Μάθησης (ΚΕΔΙΜΑ). Έως σήμερα το ΚΕΔΙΜΑ έχει υλοποιήσει 12 προγράμματα για τα μέλη του διδακτικού
προσωπικού, ενώ υπολογίζεται ότι στις δραστηριότητες
του ΚΕΔΙΜΑ έχει συμμετάσχει ποσοστό περίπου 20% του
διδακτικού προσωπικού. Το ΚΕΔΙΜΑ στεγάζεται σε ειδικό
χώρο με πλήρη εξοπλισμό για διά ζώσης, e-learning και
blended learning προγράμματα, ενώ έχει ήδη αναπτύξει
μεγάλο αριθμό πολυτροπικών εκπαιδευτικών υλικών για
διάφορα θέματα διδασκαλίας και μάθησης. Σε όλα τα
προγράμματα του ΚΕΔΙΜΑ εντάσσεται εδώ και τέσσερα
έτη, ειδική ενότητα για την εξ αποστάσεως διδασκαλία.
Από το 2020, στην έναρξη κάθε ακαδημαϊκού έτους
διεξάγεται ειδικό εκπαιδευτικό πρόγραμμα για τα νεοδιορισθέντα μέλη διδακτικού προσωπικού, το 25% της
διάρκειας του οποίου αφορά στο e-learning.
Στο πλαίσιο της λειτουργίας του ΚΕΔΙΜΑ έχουν διεξαχθεί μελέτες διερεύνησης εκπαιδευτικών αναγκών
των μελών διδακτικού προσωπικού, μέρος των οποίων
αφορά και τις δυνατότητες διδασκαλίας σε περιβάλλον
e-learning. Σημειώνεται ότι ένα σημαντικό ποσοστό των
μελών του διδακτικού προσωπικού του Πανεπιστημίου
Πατρών έχει συνεργαστεί στο παρελθόν ή συνεργάζεται
σήμερα με ιδρύματα τριτοβάθμιας εκπαίδευσης της Ελλάδας και του εξωτερικού σε εξ αποστάσεως προγράμ-
ματα σπουδών.
Κατά τη διάρκεια της πανδημίας COVID-19 το Πανεπιστήμιο Πατρών διακρίθηκε για την ετοιμότητα άμεσης
ανταπόκρισης, προσφέροντας σε διάστημα μόλις δύο
εβδομάδων το 97,3% των μαθημάτων του, προπτυχιακού και μεταπτυχιακού επιπέδου, μέσω συστήματος
εξ αποστάσεως εκπαίδευσης (σύγχρονης και ασύγχρονης). Αυτό το τοποθετεί στην κορυφή των ιδρυμάτων
τριτοβάθμιας εκπαίδευσης διεθνώς, αφού κατά την
πρώτη περίοδο της πανδημίας ποσοστό μόλις 50% των
μαθημάτων κατέστη εφικτό να αναπληρωθούν. Μόνον
κατά το πρώτο εξάμηνο της πανδημίας καταγράφηκαν
περίπου 3,4 εκατ. λεπτά σύνδεσης στο σύστημα σύγχρονης τηλεκπαίδευσης (συνολικά περίπου 19.000 τρίωρα
μαθήματα) και περίπου 1,9 εκ. συνδέσεις στο σύστημα
ασύγχρονης εκπαίδευσης (eClass) με περίπου 20.000
χρήστες σε ημερήσια βάση. Σημειώνεται επίσης, ότι κατά
το πρώτο εξάμηνο της πανδημίας εκπαιδεύτηκαν 450
μέλη διδακτικού προσωπικού σε θέματα e-learning.
Σημαντικό μέρος της τεχνογνωσίας του Ιδρύματος,
αλλά και των μελών του διδακτικού προσωπικού σε θέματα ψηφιακής δεξιοτήτων προκύπτει και από τη δρα-
στηριότητα του Κέντρου Επιμόρφωσης και Διά Βίου
Μάθησης (ΚΕΔΙΒΙΜ). Σύμφωνα με τα πλέον πρόσφατα
στοιχεία, στο ΚΕΔΙΒΙΜ του Πανεπιστημίου Πατρών έχουν
υλοποιηθεί έως σήμερα 95 εξ αποστάσεως προγράμματα (τα περισσότερα εκ των οποίων με συνδυασμό
σύγχρονης και ασύγχρονης τηλεκπαίδευσης) για 41.500
εκπαιδευομένους. Στα προγράμματα αυτά έχουν διδάξει
ως εκπαιδευτές/τριες περισσότερο από 500 μέλη του
διδακτικού προσωπικού του Ιδρύματος.
Η δυνατότητα για αξιολόγηση των εξ αποστάσεως μαθημάτων υπάρχει ήδη στο Πληροφοριακό Σύστημα της
ΜΟΔΙΠ του Πανεπιστημίου Πατρών, αφού την περίοδο
της πανδημίας διαμορφώθηκε και χορηγήθηκε ειδικό
ερωτηματολόγιο αξιολόγησης του διδακτικού έργου,
το οποίο περιλαμβάνει ερωτήσεις για τη σύγχρονη και
την ασύγχρονη εκπαίδευση. Η ικανότητα και η ετοιμότητα του διδακτικού προσωπικού για διδασκαλία σε εξ
αποστάσεως προγράμματα καταδεικνύεται και από το
γεγονός ότι οι αξιολογήσεις του διδακτικού προσωπικού
κατά τη διάρκεια της πανδημίας κινήθηκαν σε παρόμοια
επίπεδα με τις αξιολογήσεις της διά ζώσης διδασκαλίας.
Μετά το πρώτο εξάμηνο της πανδημίας, το Πανεπιστήμιο Πατρών προχώρησε στη σύναψη συμφωνίας
με την εταιρεία Zoom. Η πλατφόρμα τηλεδιάσκεψης
Zoom εγκαταστάθηκε σε σύντομο χρονικό διάστημα
με ολοκληρωμένο τρόπο ώστε να συνεργάζεται με όλα
τα επιμέρους συστήματα του Ιδρύματος.
Το σύστημα ασύγχρονης εκπαίδευσης του Πανεπιστημίου Πατρών (eclass.upatras.gr) έχει δοκιμαστεί για
πολύ μακρά χρονική περίοδο, καθώς ήταν το πρώτο και
μοναδικό σύστημα ασύγχρονης εκπαίδευσης που εγκαταστάθηκε και λειτούργησε στο Ίδρυμα. Το διδακτικό
προσωπικό είναι απολύτως εξοικειωμένο με τη χρήση
και τις δυνατότητές του, με αποτέλεσμα σήμερα να υπάρχουν σε λειτουργία περισσότερα από 5.700 μαθήματα
από όλες τις ακαδημαϊκές μονάδες, ένα σημαντικό ποσοστό των οποίων αφορά μαθήματα μεταπτυχιακών
προγραμμάτων.
Άρθρο 17
Παιδαγωγικές προσεγγίσεις
Η απαίτηση του νομοθετικού πλαισίου για «παιδαγωγικό πλαίσιο της εξ αποστάσεως εκπαίδευσης (e-learning)
όσο και της μεικτής εκπαίδευσης (blended learning)»
θέτει το βασικό σημείο εκκίνησης για τον σχεδιασμό
και την οργάνωση των εξ αποστάσεως προγραμμάτων
μεταπτυχιακών σπουδών. Όπως κάθε μαθησιακή και
εκπαιδευτική διεργασία έτσι και εκείνη που πραγματοποιείται από απόσταση δεν είναι απλώς ένα σύνολο
τεχνολογικών εργαλείων, των διαθέσιμων εφαρμογών
τους και γενικότερα των μέσων επικοινωνίας, αλλά είναι,
κυρίως και πρωτίστως, ζήτημα θεμελίωσης σε εκείνες τις
προσεγγίσεις από τις Επιστήμες της Εκπαίδευσης που
καθιστούν εφικτή τη φοιτητοκεντρική μάθηση (studentcentered learning), τις συνεργατικές και διερευνητικές
δραστηριότητες, την ενεργό συμμετοχή των εκπαιδευομένων και ειδικά για το μεταπτυχιακό επίπεδο την
παράπλευρη ανάπτυξη δεξιοτήτων που συνδέονται με
την έρευνα, την ηθική και δεοντολογία των επιμέρους
πεδίων της ανθρώπινης γνώσης, τη δημιουργικότητα,
την καινοτομία και την κριτική σκέψη.
Ιστορικά, η εξ αποστάσεως εκπαίδευση οριζόταν ως
εκείνη η μορφή εκπαίδευσης στην οποία οι εκπαιδευόμενοι ήταν απομονωμένοι και ο εκπαιδευτής βρισκόταν
σε διαφορετικό χώρο, οριζόταν δηλαδή με βάση τον
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 779/02.02.2024
φυσικό διαχωρισμό των εκπαιδευομένων και του εκπαιδευτή. Τα δύο βασικά στοιχεία που διαχώριζαν τη
συμβατική, πρόσωπο με πρόσωπο εκπαίδευση, από την
εξ αποστάσεως ήταν αφενός η απόσταση και αφετέρου
η διάρρηξη της ενότητας του χωροχρόνου της εκπαίδευσης. Έως και σήμερα η εξ αποστάσεως εκπαίδευση
διαχρονικά επικαθοριζόταν από την απόσταση, όχι φυσικά με την απόλυτη χωρική της διάσταση, γιατί αυτή
δεν αλλάζει, αλλά από τις δυνατότητες του κατά καιρούς
μέσου επικοινωνίας να διαφοροποιήσει αυτή την κατάσταση. Τα κατά καιρούς μέσα επικοινωνίας (επιστολή,
ραδιόφωνο, τηλεόραση, ηλεκτρονικό μήνυμα) μείωναν
τη σχετική απόσταση έως ότου αυτή εντέλει εκμηδενίστηκε με τη χρήση των λογισμικών τηλεδιάσκεψης.
Η διάρρηξη του ενιαίου ως προς τον χωρόχρονο της
εκπαίδευσης δεν αποκαταστάθηκε πλήρως, ωστόσο
έγινε ένα πολύ σημαντικό βήμα, δηλαδή επιτεύχθηκε
η σύμπτωση όλων των προσωπικών χώρων εκπαίδευσης και η ταυτόχρονη παρουσία όλων των συντελεστών
της εκπαιδευτικής διεργασίας. Αυτή ακριβώς η εξέλιξη στην εξ αποστάσεως εκπαίδευση επιβάλλει αφενός
νέες παιδαγωγικές προσεγγίσεις σε σχέση με αυτές που
ίσχυαν πριν λίγα χρόνια σε αυτό το πεδίο και αφετέρου
επιβάλλει εντελώς νέες απαιτήσεις για τον σχεδιασμό
των εκπαιδευτικών προγραμμάτων σε μακροεπίπεδο
και των μαθημάτων σε μικροεπίπεδο.
Ωστόσο, η επιλογή μιας παιδαγωγικής προσέγγισης
ή ενός εννοιολογικού πλαισίου για τον σχεδιασμό προγραμμάτων και δραστηριοτήτων, σε ένα εκπαιδευτικό
ίδρυμα όπως το Πανεπιστήμιο Πατρών που διακρίνεται
για το ευρύ φάσμα γνωστικών αντικειμένων και επιστημονικών περιοχών και για το υψηλό επίπεδο τεχνογνω-
σίας των μελών διδακτικού προσωπικού και σε θέματα
εξ αποστάσεως εκπαίδευσης, δεν μπορεί και δεν πρέπει
να λειτουργεί περιοριστικά. Το πλαίσιο του σχεδιασμού
των προγραμμάτων επιβάλλεται να είναι γενικό (generic)
ώστε να μην περιορίζεται η ακαδημαϊκή ελευθερία και
η αυτονομία κατά τον σχεδιασμό των προγραμμάτων,
αλλά αντίθετα να διευκολύνεται και να διευρύνεται.
Το προτεινόμενο πλαίσιο (βλ. Σχήμα 1) εκκινεί από το
σχήμα του Goodyear και συμπεριλαμβάνει τις αναφορές
σε αυτό του Τζιμογιάννη. Στο σχήμα αυτό προστίθενται
δύο διαμήκεις παράμετροι, η πρώτη αφορά τις απαιτήσεις που κατά περίπτωση εισάγει το γνωστικό αντικεί-
μενο του συγκεκριμένου προγράμματος και η δεύτερη
την αξιολόγηση, όπως αυτή διεξάγεται στο πρόγραμμα
με βάση τις προδιαγραφές του Ενιαίου Συστήματος Διασφάλισης Ποιότητας (ΕΣΔΠ) της ΜΟΔΙΠ. Με βάση το
παραπάνω πλαίσιο είναι εφικτό να υπάρξει αφενός ενιαία
πολιτική για τα εξ αποστάσεως μεταπτυχιακά προγράμματα σπουδών του Πανεπιστημίου Πατρών και αφετέ-
ρου προσαρμογή και διαμόρφωση με βάση τις ιδιαίτερες
απαιτήσεις κάθε προγράμματος.
Σχήμα 1: Προτεινόμενο πλαίσιο παιδαγωγικού σχεδιασμού (προσαρμογή από Goodyear, 2005 και Τζιμογιάννης, 2017).
Προσδιορίζοντας περαιτέρω τα βασικά συστατικά στοιχεία του σχήματος σημειώνονται τα ακόλουθα:
Α. Στο παιδαγωγικό πλαίσιο, η παιδαγωγική φιλοσοφία συνδέεται με τις αντιλήψεις για τη φύση της γνώσης, τις
διεργασίες μάθησης, τον τρόπο προσέγγισης των εκπαιδευομένων. Οι παιδαγωγικές προσεγγίσεις αναφέρονται σε
συγκεκριμένες επιλογές (λ.χ. διερευνητική μάθηση, συνεργατική οικοδόμηση της γνώσης). Οι παιδαγωγικές στρατηγικές συνδέονται κυρίως με την επιλογή συγκεκριμένων εκπαιδευτικών μεθόδων και τεχνικών και οι παιδαγωγικές
τακτικές με την επιλογή μεθόδων για τις δραστηριότητες και τις εργασίες των εκπαιδευομένων.
Β. Στο εκπαιδευτικό πλαίσιο διαφοροποιούνται οι εργασίες από τη δραστηριότητα των φοιτητών/τριών, καθώς η
μεν εργασία (task) αναφέρεται στο περιεχόμενο της ανάθεσης από τον/ην διδάσκοντα/ουσα, ενώ η δραστηριότητα
(activity) των φοιτητών/τριών συνιστά το προϊόν του μετασχηματισμού με βάση τα γνωστικά και ερμηνευτικά τους
εργαλεία, ώστε τελικά να αποδώσουν τα μαθησιακά αποτελέσματα. Το περιβάλλον είναι το είδος του σχεδιαζόμενου
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 779/02.02.2024
προγράμματος (λ.χ., προπτυχιακό, μεταπτυχιακό) και ο
φορέας υλοποίησης εν προκειμένω είναι το πανεπιστήμιο.
Κατά το σχεδιασμό ενός μεταπτυχιακού προγράμματος σπουδών, προφανώς και δεν είναι αναγκαία μια
αναλυτική αναφορά στα συστατικά του παραπάνω προτεινόμενου πλαισίου. Το πλαίσιο αυτό είναι απλώς το
θεωρητικό υπόβαθρο επί του οποίου μπορεί να γίνει
αποτελεσματικότερα ο σχεδιασμός ενός μεταπτυχιακού προγράμματος σπουδών, ενώ οι αρχές που ανα-
φέρθηκαν (λ.χ. φοιτητοκεντρική μάθηση, συνεργατικές
διερευνητικές δραστηριότητες, ενεργός συμμετοχή των
φοιτητών/τριών, ανάπτυξη συγκεκριμένων δεξιοτήτων)
περιγράφουν και εξειδικεύουν το όραμα και την αποστολή του Πανεπιστημίου Πατρών για την παρεχόμενη
εκπαίδευση σε προπτυχιακό και μεταπτυχιακό επίπεδο.
Άρθρο 18
Πάγιες προδιαγραφές και διαδικασίες
Προκειμένου κάθε εξ αποστάσεως μεταπτυχιακό
πρόγραμμα σπουδών του Πανεπιστημίου Πατρών να
ανταποκρίνεται στις απαιτήσεις που έχουν τεθεί από το
νομοθετικό πλαίσιο για την ίδρυση και τη λειτουργία του,
προτείνονται οι ακόλουθες πάγιες διαδικασίες.
1. Απαραίτητη προϋπόθεση για την αποτελεσματικότερη εκπαιδευτική υποστήριξη των φοιτητών είναι η
διαμόρφωση των εργαλείων (α) πλοήγησης στο πρόγραμμα, και (β) διαχείρισης χρόνου των φοιτητών/τριών.
Με δεδομένο ότι στους βασικότερους λόγους εγκατάλειψης των εξ αποστάσεως σπουδών συγκαταλέγονται η
απομόνωση των εκπαιδευομένων, η έλλειψη συνολικής
εποπτείας της ύλης, η διαχείριση χρόνου και η αδυναμία εκτίμησης του φόρτου ανά μονάδα της ύλης, στα
περισσότερα εξ αποστάσεως προγράμματα σπουδών
εκπονούνται εργαλεία πλοήγησης στην ύλη, όπως οι
οδηγοί σπουδών ή οδηγοί μελέτης, καθώς επίσης και
χρονοδιαγράμματα μελέτης. Στους οδηγούς σπουδών
των μαθημάτων αναλύεται συνοπτικά το περιεχόμενο
του μαθήματος, σημειώνονται τα κομβικά σημεία διασύνδεσης των επιμέρους τμημάτων της ύλης και γενι-
κότερα παρέχεται μια πλήρης πλοήγηση σε σχέση με
το προς μελέτη υλικό ασύγχρονης εκπαίδευσης. Στο
χρονοδιάγραμμα μελέτης ενός μαθήματος αναλύεται ο ενδεικτικός φόρτος μελέτης μιας ενότητας ύλης
(για παράδειγμα ενός κεφαλαίου) ανά μονάδα χρόνου
(συνήθως ανά εβδομάδα, ή σπανιότερα, ανά μήνα) και
καθορίζονται, αν κριθεί αναγκαίο, ανακεφαλαιωτικά χρονικά ορόσημα. Γενικότερα, τα δύο αυτά εργαλεία είναι
απαραίτητο να συνοδεύουν κάθε μάθημα του μεταπτυχιακού προγράμματος σπουδών και να αναθεωρούνται
σε τακτά χρονικά διαστήματα με βάση τα αποτελέσματα της εσωτερικής και της εξωτερικής αξιολόγησης του
προγράμματος, αλλά και τις τρέχουσες εξελίξεις στο
πεδίο του κατά περίπτωση γνωστικού αντικειμένου. Για
τον αποτελεσματικό σχεδιασμό αυτών των εργαλείων
και τις διαδικασίες αναθεώρησής τους, αλλά και για την
ολοκληρωμένη εκπαιδευτική υποστήριξη των φοιτητών/
τριών θα προσφέρεται ειδική ενότητα για το διδακτικό
προσωπικό όλων των εξ αποστάσεως μεταπτυχιακών
προγραμμάτων από το ΚΕΔΙΜΑ.
2. Το παιδαγωγικό πλαίσιο σχεδιασμού των εξ αποστάσεως μεταπτυχιακών προγραμμάτων σπουδών που
αναλύθηκε στην προηγούμενη ενότητα μπορεί να λειτουργήσει ως πλαίσιο βασικών αρχών επί των οποίων
μπορεί να βασίζεται ο αναλυτικός σχεδιασμός κάθε προγράμματος. Ανάλογα με το είδος του προγράμματος και
τις ειδικότερες προϋποθέσεις του, καθιερώνεται η υποχρεωτική χρήση κάμερας από όλους/ες τους συμμετέ-
χοντες/ουσες κατά το σύγχρονο μέρος της διδασκαλίας,
προκειμένου όχι μόνο να είναι εφικτή η διαπίστωση της
παρουσίας τους αλλά κυρίως για να εγκαθιδρύεται και να
ενισχύεται η κοινωνική παρουσία και να διασφαλίζεται
η απρόσκοπτη επικοινωνία όσων συμμετέχουν, στοιχεία
που είναι βασικές συνιστώσες μιας αποτελεσματικής εξ
αποστάσεως εκπαίδευσης.
3. Η διαδικασία αξιολόγησης και αναβάθμισης των
ψηφιακών δεξιοτήτων του διδακτικού προσωπικού θα
βασιστεί σε ειδικό πρόγραμμα που θα υλοποιείται δύο
φορές κατά τη διάρκεια ενός ακαδημαϊκού έτους (Σεπτέμβριος και Ιανουάριος) από το ΚΕΔΙΜΑ και το οποίο
θα οδηγεί στην απόκτηση πιστοποιητικού για τα προγράμματα εξ αποστάσεως εκπαίδευσης. Η εφάπαξ πα-
ρακολούθησή του θεωρείται απαραίτητη προϋπόθεση
για να διδάσκει μέλος του διδακτικού προσωπικού του
Πανεπιστημίου Πατρών σε εξ αποστάσεως μεταπτυχιακά
προγράμματα, ενώ το πρόγραμμα αυτό μπορούν να το
παρακολουθήσουν και εξωτερικοί/προσκεκλημένοι συνεργάτες των προγραμμάτων (χωρίς όμως να αποτελεί
προϋπόθεση για συμμετοχή τους, εφόσον η διδασκαλία
τους περιορίζεται σε ποσοστό 20% επί των συνολικών
ωρών ενός μαθήματος). Το πρόγραμμα θα έχει συνολική διάρκεια 30 διδακτικών ωρών (3 τετράωρες συνα-
ντήσεις σύγχρονης εκπαίδευσης και 18 ώρες μελέτης
υλικού από την πλατφόρμα ασύγχρονης εκπαίδευσης).
Το περιεχόμενο του προγράμματος περιλαμβάνει τα
ακόλουθα: (α) Σύγχρονη εκπαίδευση -εκπαιδευτικές τεχνικές, (β) Αξιοποίηση του συστήματος ασύγχρονης εκ-
παίδευσης (eClass), (γ) Ανάπτυξη εκπαιδευτικού υλικού
για εξ αποστάσεως προγράμματα, και (δ) εκπαιδευτική
υποστήριξη των φοιτητών/τριών. Η παρακολούθηση
αυτών των προγραμμάτων δεν είναι αναγκαία από μέλη
του διδακτικού προσωπικού του Πανεπιστημίου Πατρών
που έχουν παρακολουθήσει ήδη παρόμοια προγράμματα στο πλαίσιο των δραστηριοτήτων του ΚΕΔΙΜΑ ή σε
άλλα ιδρύματα τριτοβάθμιας εκπαίδευσης.
4. Τα κριτήρια περιοδικής εσωτερικής αξιολόγησης,
όπως επίσης και τα αντίστοιχα εργαλεία αξιολόγησης
του διδακτικού προσωπικού και του προγράμματος γενικότερα, διατυπώνονται σε ετήσια βάση από την ΜΟ-
ΔΙΠ του Πανεπιστημίου Πατρών, ώστε αφενός να είναι
συμβατά με το ΕΣΔΠ και αφετέρου να ανταποκρίνονται
στις απαιτήσεις της ΕΘΑΑΕ και της ENQA.
5. Η απαίτηση του νομοθετικού πλαισίου για τεκμηρίωση της καταλληλότητας του γνωστικού αντικειμένου
προτείνεται να συνοδεύεται και από ορισμένα παραδείγματα παρόμοιων προγραμμάτων στην Ελλάδα και
το εξωτερικό που διεξάγονται με μεθόδους εξ αποστάσεως εκπαίδευσης. Για αντικείμενα που έχουν ισχυρά
εργαστηριακό ή εφαρμοστικό χαρακτήρα προτείνεται
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 779/02.02.2024
να παρατίθενται είτε οι τρόποι επαρκούς εκπαιδευτικά
υποκατάστασης (λ.χ. virtual laboratories), είτε η ρητή
αναφορά των μαθημάτων που διεξάγονται διά ζώσης
σε προγράμματα μεικτής εκπαίδευσης.
6. Συναφής είναι και απαίτηση για την αποτύπωση
της πλήρους κατανομής των ωρών σε σύγχρονη και
ασύγχρονη εκπαίδευση που συνιστάται να έχει τη μορφή πίνακα με την κατάλληλη τεκμηρίωση. Είναι, επίσης,
απαραίτητο να τεκμηριώνονται από πλευράς φόρτου
οι ώρες που αντιστοιχούν στο μέρος της ασύγχρονης
εκπαίδευσης.
7. Η τεκμηρίωση των ψηφιακών δεξιοτήτων και της
τεχνογνωσίας του διδακτικού προσωπικού στη χρήση
Τεχνολογιών της Πληροφορίας και των Επικοινωνιών
(Τ.Π.Ε.), που αποτελεί απαίτηση του νομοθετικού πλαισίου βασίζεται στις διαδικασίες που περιγράφονται πα-
ραπάνω στο σημείο 3.
Για όλα τα παραπάνω σημεία, τόσο για την ίδρυση όσο
και για τη λειτουργία των εξ αποστάσεως μεταπτυχιακών
προγραμμάτων σπουδών παρέχεται διαρκής υποστήριξη από τη ΜΟΔΙΠ και το ΚΕΔΙΜΑ, στα ζητήματα της
αρμοδιότητάς τους.
Κεφάλαιο Δ
Πλατφόρμα ανίχνευσης φαινομένων λογοκλοπής
Άρθρο 19
Διαδικασία ελέγχου εργασιών για τυχόν
λογοκλοπή μέσω αξιόπιστων εφαρμογών
Με απόφαση της υπ’ αρ. 115/25.4.2017 έκτακτης συνεδρίασης της Συγκλήτου, το Πανεπιστήμιο έχει ζητήσει
τον υποχρεωτικό έλεγχο της πρωτοτυπίας όλων των εργασιών. Το Πανεπιστήμιο Πατρών παρέχει πρόσβαση
στο διδακτικό προσωπικό στην πλατφόρμα ανίχνευσης
φαινομένων λογοκλοπής TurnItIn. Οι φοιτητές/ριες
έχουν πρόσβαση σε αυτό μέσω της εφαρμογής TurnItIn
Draft Coach. Το σύστημα υποστηρίζεται από τη Βιβλιοθήκη και Κέντρο Πληροφόρησης, η οποία μέσω του
ιστοτόπου της παρέχει οδηγίες χρήσης.
Προτείνεται να κατατίθεται στην Γραμματεία το πιστοποιητικό ελέγχου (digital certificate) αντί της αναφοράς
με το ποσοστό κειμενικής ομοιότητας, καθώς η τελευταία πληροφορία είναι ευαίσθητου χαρακτήρα και απο-
τελεί προσωπικό δεδομένο. Το πιστοποιητικό ελέγχου
όμως μπορεί να βεβαιώσει την εξέταση της εργασίας
και την εφαρμογή της παραπάνω σύστασης, με τα όποια
ευρήματα να επιλύονται σε ακαδημαϊκό επίπεδο.
Κεφάλαιο Ε
Εσωτερική αξιολόγηση
Άρθρο 20
Κριτήρια περιοδικής εσωτερικής αξιολόγησης
εξ αποστάσεως Προγραμμάτων Μεταπτυχιακών
Σπουδών
Η τακτική παρακολούθηση, ο έλεγχος και αναθεώρηση
των προγραμμάτων μεταπτυχιακών σπουδών στοχεύουν στη διατήρηση του επιπέδου των εκπαιδευτικών
παροχών και στη δημιουργία ενός υποστηρικτικού και
αποτελεσματικού μαθησιακού περιβάλλοντος για τους
φοιτητές. Η εσωτερική αξιολόγηση των Προγραμμάτων
Μεταπτυχιακών σπουδών, είναι μία διαδικασία που προβλέπεται στο Εσωτερικό Σύστημα Διασφάλισης Ποιό-
τητας του Ιδρύματος και γίνεται με κριτήρια σύμφωνα
με τα Πρότυπα Ποιότητας της ΕΘΑΑΕ και τις Αρχές Διασφάλισης Ποιότητας του Ευρωπαϊκού Χώρου Ανώτατης
Εκπαίδευσης.
Ειδικότερα για τα Προγράμματα Μεταπτυχιακών
Σπουδών που υλοποιούνται με τη χρήση μεθόδων εξ
αποστάσεως εκπαίδευσης η εσωτερική αξιολόγηση βασίζεται στα παρακάτω στοιχεία:
- το περιεχόμενο του προγράμματος σπουδών σύμφωνα με την πιο πρόσφατη έρευνα στο κάθε γνωστικό
αντικείμενο, έτσι ώστε να εξασφαλίζεται ο σύγχρονος
χαρακτήρας του ΠΜΣ,
- τον αποτελεσματικό σχεδιασμό του προγράμματος
σπουδών πλήρως εναρμονισμένου με τη μεθοδολογία
της εξ αποστάσεως εκπαίδευσης και την ανάγκη αλληλεπίδρασης των μαθητών με την ύλη,
- τη συμμετοχή σε προγράμματα επιμόρφωσης εκπαιδευτικών με επίκεντρο την αλληλεπίδραση και τις
ιδιαιτερότητες της εξ αποστάσεως εκπαίδευσης,
- του όγκου εργασίας, πορείας και ολοκλήρωσης των
μεταπτυχιακών σπουδών,
- τον σχεδιασμό πλαισίου αξιολόγησης, με επίκεντρο
τη μεθοδολογία της εξ αποστάσεως εκπαίδευσης, συμπεριλαμβανομένων σαφώς καθορισμένων κριτηρίων
αξιολόγησης για τις εργασίες των μαθητών και την τελική
εξέταση,
- των φοιτητικών προσδοκιών και αναγκών καθώς
και της ικανοποίησής τους από το πρόγραμμα σπουδών τους με συγκεκριμένο σχέδιο για τη διασφάλιση
της αλληλεπίδρασης των μαθητών μεταξύ τους, με το
διδακτικό προσωπικό και το εκπαιδευτικό υλικό και
- την μέγιστη αξιοποίηση των δυνατοτήτων των παρεχόμενων από το Ίδρυμα τεχνολογιών εξ αποστάσεως
εκπαίδευσης, των υποστηρικτικών παροχών και της καταλληλόλητάς τους για το αναφερόμενο ΠΜΣ.
Κεφάλαιο Ζ
Ρύθμιση ζητημάτων σχετικά με την οργάνωση
της εκπαιδευτικής διαδικασίας με μεθόδους
εξ αποστάσεως εκπαίδευσης των Προγραμμάτων
Μεταπτυχιακών Σπουδών
Άρθρο 21
Ρυθμίσεις αρμοδίων οργάνων
Σύμφωνα με το Β’1079/2023 και τα άρθρα 4γ και δ και
5.4, το αρμόδιο όργανο διοίκησης εκάστου Προγράμματος Μεταπτυχιακών Σπουδών θα πρέπει να ρυθμίζει τα
ακόλουθα ζητήματα:
α) Παιδαγωγικό πλαίσιο σχεδιασμού και υλοποίησης
μαθημάτων και λοιπών εκπαιδευτικών δραστηριοτήτων
με μεθόδους εξ αποστάσεως εκπαίδευσης και αξιολόγησης των φοιτητών,
β) Διαδικασία εκπαιδευτικής υποστήριξης των φοιτητών,
γ) Τεκμηρίωση σχετικά με τη δυνατότητα και καταλληλότητα του γνωστικού αντικειμένου του Π.Μ.Σ. να
οργανωθεί με μεθόδους εξ αποστάσεως εκπαίδευσης,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 779/02.02.2024
δ) Ανάλυση των προτεινόμενων μεθόδων οργάνωσης
της εκπαιδευτικής διαδικασίας (δια ζώσης, σύγχρονη,
ασύγχρονη, μεικτό σύστημα) ανά εκπαιδευτική δραστηριότητα του προγράμματος σπουδών και κατανομή των
διδακτικών ωρών κάθε εκπαιδευτικής δραστηριότητας
του Π.Μ.Σ. ανά μέθοδο υλοποίησης, καθώς και το ποσοστό της τυχόν ασύγχρονης εξ αποστάσεως εκπαίδευ-
σης ανά εκπαιδευτική δραστηριότητα και συνολικά στο
πρόγραμμα και
ε) το ψηφιακό εκπαιδευτικό υλικό.
Άρθρο 22
Εξ αποστάσεως εξέταση και αξιολόγηση
α) Η αξιολόγηση των φοιτητών στο πλαίσιο των εξ
αποστάσεως Μεταπτυχιακών Προγραμμάτων Σπουδών
(Π.Μ.Σ.) διενεργείται με γραπτές ή προφορικές εξετάσεις
που διενεργούνται δια ζώσης ή με γραπτές ή προφορικές
εξετάσεις που διενεργούνται με μεθόδους εξ αποστάσεως, καθώς και με εναλλακτικές μεθόδους, όπως η υποβο-
λή εργασιών, η διεξαγωγή πρακτικής δοκιμασίας. Με την
απόφαση ίδρυσης του Π.Μ.Σ. καθορίζονται οι πιθανές
μέθοδοι αξιολόγησης ανά εκπαιδευτική δραστηριότητα.
β) Εάν η αξιολόγηση πραγματοποιείται με εξετάσεις
(δια ζώσης ή εξ αποστάσεως), το Α.Ε.Ι. οφείλει να λαμβάνει τα κατάλληλα και αναγκαία μέτρα ώστε να διασφα-
λίζεται η αξιοπιστία και το αδιάβλητο της διαδικασίας.
Ειδικώς, η γραπτή ή η προφορική εξ αποστάσεως εξέταση δύναται να πραγματοποιηθεί μέσω τεχνολογικής
διαμεσολάβησης και αντίστοιχων συστημάτων/εφαρμογών εξ αποστάσεως εξέτασης, που διασφαλίζει την αυ-
θεντικοποίηση του χρήστη, τη φυσική ταυτοποίησή του
και την επιτήρηση της διαδικασίας εξέτασης, όπου αυτή
κρίνεται αναγκαία. Εάν απαιτείται ειδικός τεχνολογικός
εξοπλισμός για τη διαδικασία της αξιολόγησης, αυτό θα
πρέπει να ανακοινώνεται στην προκήρυξη που εκδίδεται
κατ’ έτος για την υποβολή αιτήσεων των υποψηφίων που
θέλουν να εγγραφούν στο Π.Μ.Σ.
γ) Κατά τη λήξη της διαδικασίας αξιολόγησής τους,
οι φοιτητές ενημερώνονται για τη βαθμολογία τους με
κάθε πρόσφορο ηλεκτρονικό μέσο».
ΤΕΛΟΣ ΠΑΡΑΡΤΗΜΑΤΟΣ
Γ. Τη διόρθωση σφαλμάτων της υπ’ αρ. 65088/7.9.2023
απόφασης της Συγκλήτου του Πανεπιστημίου Πατρών
«Εσωτερικός Κανονισμός του Πανεπιστημίου Πατρών»
(Β’ 5468), ως ακολούθως:
1. Στη σελίδα 61637 στη Β’ στήλη, στον 27 στίχο εκ των
άνω διορθώνεται το εσφαλμένο:
«ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΗΣ»,
στο ορθό:
«ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ».
2. Στη σελίδα 61638 στην Α’ στήλη, στον 39 στίχο εκ
των άνω διορθώνεται το εσφαλμένο:
«…που δημιουργούνται από δομές το Ιδρύματος.»,
στο ορθό «…που δημιουργούνται από δομές το Ιδρύματος.».
3. Στη σελίδα 61647 στη Β’ στήλη, στον 14 στίχο εκ των
άνω διορθώνεται το εσφαλμένο:
«…των υποψηφίων και στην κείμενες διατάξεις αναφέρεται...»,
στο ορθό:
«…των υποψηφίων και στις κείμενες διατάξεις αναφέρεται...».
4. Στη σελίδα 61656, στην Α’ στήλη, στον 52 στίχο εκ
των άνω διορθώνεται το εσφαλμένο:
«…εκπαιδευτικοί Δευτεροβάθμιας και και Πρωτοβάθμιας εκπαίδευσης...»,
στο ορθό:
«…εκπαιδευτικοί Δευτεροβάθμιας και Πρωτοβάθμιας
εκπαίδευσης...».
5. Στη σελίδα 61699 στην Α’ στήλη, στον 10 στίχο εκ
των άνω διορθώνεται το εσφαλμένο:
«…το Μητρώο Γνωστικών Αντικειμένων των Τμήματος.»,
στο ορθό: «…το Μητρώο Γνωστικών Αντικειμένων του
Τμήματος.».
6. Στη σελίδα 61702, στην Α’ στήλη, στον 54 στίχο εκ
των άνω διορθώνεται το εσφαλμένο:
«…του άρθρου 143 του ν. 4521/2022 (Α’ 141).»,
στο ορθό:
«…του άρθρου 143 του ν. 4957/2022 (Α’ 141)…».
7. Στη σελίδα 61704, στην Α’ στήλη, στον 24 στίχο εκ
των άνω διορθώνεται το εσφαλμένο:
«…ο Πρόεδρο του Τμήματος....»;
στο ορθό:
«…ο Πρόεδρος του Τμήματος…».
8. Στη σελίδα 61707, στη Β’ στήλη, στον 10 στίχο εκ
των άνω διορθώνεται το εσφαλμένο:
«…αναρτώνται αμελλητί στο αναρτώνται στο ηλεκτρονικό σύστημα.»,
στο ορθό: «…αναρτώνται αμελλητί στο ηλεκτρονικό
σύστημα …».
Η απόφαση αυτή να δημοσιευθεί στην Εφημερίδα της
Κυβερνήσεως.
Πάτρα, 21 Δεκεμβρίου 2023
Ο Πρύτανης
ΧΡΗΣΤΟΣ ΜΠΟΥΡΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 779/02.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200779.pdf | Tokens: 66810]